ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - Χρηματοδοτικό μέσο "European Community Investment Partners" (ECIP) - Έκθεση για το έτος 1999

ΣΥΝΟΠΤΙΚΗ ΠΑΡΟΥΣΙΑΣΗ

Το ECIP ("European Community Investment Partners") υπήρξε το πρώτο μέσο οικονομικής συνεργασίας της ΕΕ. Σχεδιάστηκε το 1988, κατόπιν πρωτοβουλίας της Επιτροπής και με την υποστήριξη του Ευρωπαϊκού Κοινοβουλίου, προς το αμοιβαίο συμφέρον και όφελος των αναπτυσσόμενων χωρών της Ασίας, της Λατινικής Αμερικής και της Μεσογείου αφενός και της ευρωπαϊκής βιομηχανίας που επιθυμεί να επενδύσει σε αυτές αφετέρου. Στη συνέχεια, το ECIP επεκτάθηκε και συμπεριέλαβε τη Νότιο Αφρική, ενώ ακόμη αποτέλεσε πηγή έμπνευσης για τη δημιουργία του συστήματος JOP στις χώρες των προγραμμάτων PHARE και TACIS.

Το ECIP αποσκοπούσε να ενθαρρύνει τη σύσταση κοινών επιχειρήσεων μεταξύ ευρωπαίων εταίρων και τοπικών εταίρων στις αναπτυσσόμενες χώρες. Οι κοινές επιχειρήσεις:

- ευνοούνται ιδιαίτερα από τις αναπτυσσόμενες χώρες, στις οποίες προσφέρουν εισροή κεφαλαίων, τεχνολογία, τεχνογνωσία και ενσωμάτωση σε διεθνή δίκτυα παραγωγής και εμπορίου.

- ενέχουν κινδύνους, καθώς συνδυάζουν ειδών δύο δυσκολίες: αυτές που περικλείει η σύσταση μιας νέας επιχείρησης και αυτές που οφείλονται στην εγκατάσταση σε ένα πολιτιστικό, οικονομικό και πολιτικό περιβάλλον λιγότερο ασφαλές και προβλέψιμο από αυτό της Ευρώπης.

Ακριβώς αυτό το διπλό χαρακτηριστικό δικαιολογούσε τη χρηματοδοτική παρέμβαση της ΕΕ, η οποία συνεργαζόταν στενά ιδίως με τις αναπτυξιακές τράπεζες των κρατών μελών της ΕΕ (EDFI). που εργάζονται για τον ίδιο σκοπό.

Τα κυριότερα χαρακτηριστικά του προγράμματος ECIP ήταν τα εξής:

- βασιζόταν αποκλειστικά σε πρωτοβουλίες προερχόμενες από επιχειρήσεις (εξαρτάται από τη ζήτηση).

- ήταν ανοικτό σε αυτές τις επιχειρήσεις (τοπικές ή ευρωπαϊκές) μέσω ενός δικτύου άνω των εκατό χρηματοπιστωτικών ιδρυμάτων (τοπικών και ευρωπαϊκών, εκ των οποίων ιδιαίτερα ενεργά ήταν περίπου είκοσι). Το πρόγραμμα ήταν έντονα αποκεντρωμένο σε δύο επίπεδα. Η Επιτροπή χορηγούσε προκαταβολές στους χρηματοδοτικούς οργανισμούς του ECIP οι οποίοι, με τη σειρά τους και αφού λάβουν την έγκριση της Επιτροπής, διέθεταν αυτά τα κεφάλαια με τη μορφή μη επιστρεπτέων ενισχύσεων, χρηματοδοτικών συμμετοχών (επιχειρηματικά κεφάλαια) ή άτοκων προκαταβολών, τα οποία είτε επιστρέφονται σε περίπτωση επιτυχούς έκβασης του εγχειρήματος είτε μετατρέπονται σε μη επιστρεπτέες ενισχύσεις (βλ. κατωτέρω) προς τους τελικούς δικαιούχους.

- το ECIP κάλυπτε όλα τα στάδια εγκαθίδρυσης μιας κοινής επιχείρησης:

* αναζήτηση εταίρων (μη επιστρεπτέες ενισχύσεις).

* εκπόνηση μελετών σκοπιμότητας από την επιχείρηση (άτοκες προκαταβολές που επιστρέφονται από την επιχείρηση σε περίπτωση επιτυχίας ή μετατρέπονται σε μη επιστρεπτέες ενισχύσεις σε περίπτωση αποτυχίας).

* συμμετοχή στο μετοχικό κεφάλαιο της κοινής επιχείρησης.

* χορήγηση μη επιστρεπτέων ενισχύσεων σε ΜΜΕ και άτοκων επιστρεπτέων προκαταβολών σε μεγαλύτερες επιχειρήσεις, για τη χρηματοδότηση της αναγκαίας κατάρτισης σε περίπτωση μεταφοράς τεχνολογίας.

Σύμφωνα με τους τελικούς δικαιούχους και τους χρηματοδοτικούς οργανισμούς που έλαβαν κεφάλαια του ECIP, η θετική επίπτωση του προγράμματος αυτού είναι εντυπωσιακή. Με βάση λεπτομερείς αναλύσεις οκτώ "επιτόπιων" επιθεωρήσεων χωρών, και από τις 1.565 μεμονωμένες λεπτομερείς Τελικές Εκθέσεις που ελήφθησαν από τους δικαιούχους των δράσεων του ECIP, οι υπηρεσίες της Επιτροπής υπολογίζουν ότι κάθε ευρώ χρηματοδότησης του ECIP συνδέεται με άνω των 16 ευρώ επενδύσεων στις αναπτυσσόμενες χώρες. Τα 261 εκατ. ευρώ των δράσεων του ECIP που έχουν ήδη εκτελεσθεί αναφέρεται από τους δικαιούχους ότι συνδέονται με περίπου 4,3 δις ευρώ (=4,369 εκατ.) έργων ιδιωτικών επενδύσεων στις αναπτυσσόμενες χώρες της Ασίας, της Λατινικής Αμερικής, της Μεσογείου και της Δημοκρατίας της Νοτίου Αφρικής. Οι τελικοί δικαιούχοι αναφέρουν επίσης ότι πάνω από 38.000 επιχειρήσεις, τόσο εγχώριες όσο και της ΕΕ, έχουν συμμετάσχει ως εταίροι στις δράσεις αυτές, και ότι έχουν συσταθεί περί τις 1.442 κοινές επιχειρήσεις. επίσης αναφέρεται ότι πάνω από 49.000 θέσεις απασχόλησης έχουν δημιουργηθεί απευθείας από αυτές τις κοινές επιχειρήσεις. Σύμφωνα με τις αναφορές που υπέβαλαν οι τελικοί δικαιούχοι και οι χρηματοδοτικοί οργανισμοί, μετά το 1988 το μέσο ECIP έχει αναδειχθεί σε αποτελεσματικό μέσο δημιουργίας κοινών επιχειρήσεων και προώθησης των επενδύσεων και της ανάπτυξης. Επίσης ενίσχυσε την αναπτυξιακή πολιτική και τη φήμη της Επιτροπής τόσο εντός όσο και εκτός της ΕΕ.

Το ECIP, το οποίο αρχικά εγκαινιάστηκε ως πειραματικό έργο, αποτέλεσε το αντικείμενο δύο διαδοχικών κανονισμών του Συμβουλίου, οι οποίο εγκρίθηκαν με τη διαδικασία της συνεργασίας από το Ευρωπαϊκό Κοινοβούλιο και το Συμβούλιο και αφού διενεργήθηκαν και δημοσιεύθηκαν τρεις χωριστές ανεξάρτητες αξιολογήσεις του εν λόγω χρηματοδοτικού μέσου:

- Κανονισμοί:

* Κανονισμός (ΕΟΚ) αριθ. 319/92 της 3ης Φεβρουαρίου 1992.

* Κανονισμός (ΕΟΚ) αριθ. 213/96 της 29ης Ιανουαρίου 1996.

- Ανεξάρτητες αξιολογήσεις (διαβιβάστηκαν στο Συμβούλιο και το Ευρωπαϊκό Κοινοβούλιο και είναι διαθέσιμες εφόσον ζητηθούν):

* 1990 Touche Ross.

* 1994 Όμιλος SEMA.

* 1999 Deloitte & Touche (βλ. κατωτέρω).

- Χρηματοοικονομικοί έλεγχοι:

α) Ελεγκτικό Συνέδριο: 1993

β) Ανεξάρτητοι οικονομικοί έλεγχοι: 1996 Coopers & Lybrand

1997 Price Waterhouse Coopers

2000 Διαγωνισμός σύμβασης σε εξέλιξη

Η διαχείριση του ECIP σχεδιάστηκε εξ αρχής με τέτοιον τρόπο, ώστε να είναι όσο το δυνατόν φιλικότερη προς τις επιχειρήσεις: ταχεία λήψη αποφάσεων, διαφάνεια, ευελιξία, ταχείες πληρωμές. Αυτή η προσέγγιση, χαρακτηριστική του ECIP, προσέφερε σε αυτό το μέσον μια καλή φήμη μεταξύ των χρηματοπιστωτικών ιδρυμάτων και κυριάρχησε μέχρι το 1996. Έκτοτε, η διαχείριση του ECIP κατέστη σταδιακά περισσότερο γραφειοκρατική και δύσκαμπτη, εξαιτίας τριών παραγόντων:

- το ECIP, καθώς είναι κατά βάση προσανατολισμένο στις μικρές και μεσαίες επιχειρήσεις, απαιτεί ιδιαίτερη "ένταση εργασίας", με αποτέλεσμα η γοργή αύξηση του αριθμού των έργων να προσκρούσει στο περιορισμένο προσωπικό που μπορεί να διαθέσει η Επιτροπή για τη διαχείρισή τους. Αυτή η ανεπάρκεια προσωπικού αποκαταστάθηκε σταδιακά, αλλά εν μέρει μόνον, με τη σύσταση Μονάδας Τεχνικής Βοήθειας (1997 και εξής) και κατόπιν Μονάδας Χρηματοδοτικής Βοήθειας (1999 και εξής).

- η ενίσχυση των χρηματοδοτικών διαδικασιών της Επιτροπής, μετά τις παρατηρήσεις του Ελεγκτικού Συνεδρίου, είχε ως συνέπεια αφενός καθυστερήσεις των διαδικασιών (λήψη αποφάσεων στην Επιτροπή με πλήρη γραπτή διαδικασία αντί της εξουσιοδότησης) και, αφετέρου, στον διαχωρισμό των τεχνικών καθηκόντων (ΓΔ ΙΒ) από τα χρηματοδοτικά καθήκοντα (Κοινή Υπηρεσία RELEX), ιδίως μετά το πρόγραμμα SEM 2000 (1996 και εξής), παρά το γεγονός ότι δεν υπήρχε αρκετό ειδικευμένο προσωπικό κυρίως στον οικονομικό τομέα.

- μετά τη λήξη της περιόδου που προβλέπεται για τις επιστρεπτέες προκαταβολές (διευκόλυνση 2), η οποία στον κανονισμό ECIP ορίζεται σε 5 έτη, το αρμόδιο χρηματοπιστωτικό ίδρυμα οφείλει, σύμφωνα με τη σύμβαση που έχει συνάψει με την Επιτροπή, να ανακτήσει τα κεφάλαια για λογαριασμό της Επιτροπής. Επομένως, τέτοιου είδους ανακτήσεις κεφαλαίων είναι συνήθεις πλαίσιο των χρηματοδοτικών εργασιών του ECIP. Παρά ταύτα, αυτές οι λήξεις χρηματοδοτικών πράξεων και οι ανακτήσεις κεφαλαίων πρέπει να διεκπεραιώνονται με μεγάλη ακρίβεια και απαιτούν προσεκτική διοικητική εργασία, για την οποία το διαθέσιμο προσωπικό ήταν ανεπαρκές. Εντούτοις, μέχρι τα τέλη του 1999 είχε διενεργηθεί χρηματοοικονομικός έλεγχος για 1398 μεμονωμένες δράσεις.

Οι ως άνω δυσχέρειες είχαν δύο συνέπειες:

α) τη συσσώρευση καθυστερημένων πληρωμών, στις οποίες οι υπηρεσίες της Επιτροπής αποφάσισαν να αποδώσουν προτεραιότητα και οι οποίες αντιμετωπίστηκαν σε μεγάλο βαθμό μέχρι τέλους του έτους 1999. Στο μεταξύ, παρά τις συνεχείς αιτήσεις χρηματοδοτήσεων, κατά το 1999 δεν ανελήφθησαν νέες δραστηριότητες και δεν συνάφθηκαν νέες συμβάσεις στο πλαίσιο του ECIP. Οι υπηρεσίες της Επιτροπής αποφάσισαν ότι, κατά το 1999, προτεραιότητα όσον αφορά τις χρηματοδοτικές υπηρεσίες πρέπει να αποδοθεί αποκλειστικά στη χρηματοδοτική ολοκλήρωση και το κλείσιμο των υφιστάμενων συμβάσεων του ECIP και στην ανάκτηση των αχρησιμοποίητων και επιστραφέντων κεφαλαίων του ECIP. Δεν υπήρξαν ειδικές ρυθμίσεις για τις δράσεις που αποτέλεσαν αντικείμενο έγκρισης και ανάληψης υποχρεώσεων κατά το 1999.

β) υπάρχουν ενδείξεις αυξανόμενης δυσαρέσκειας μεταξύ των χρηματοπιστωτικών ιδρυμάτων και των επιχειρήσεων που θίγονται από τις καθυστερήσεις στη λήψη αποφάσεων, τη σύναψη συμβάσεων και την καταβολή πληρωμών.

Ο κανονισμός που διέπει το ECIP έληξε στις 31 Δεκεμβρίου 1999. Μέχρι τώρα, η Επιτροπή έχει αφήσει ανοικτά τα ακόλουθα μακροπρόθεσμα ζητήματα:

- της θέσπισης ή μη μιας συνέχειας του εν λόγω μέσου.

- του εκ βάθρων ανασχεδιασμού του, συμπεριλαμβανομένης της πιθανότητας ανάθεσής του σε εξωτερικό φορέα.

Στα τέλη Δεκεμβρίου, οι υπηρεσίες της Επιτροπής παρέλαβαν το τελικό σχέδιο ανεξάρτητης αξιολόγησης του ECIP εκ μέρους του οίκου Deloitte & Touche, ο οποίος είχε επιλεγεί γι'αυτό το έργο με ανοικτό διεθνή διαγωνισμό. Το οριστικό κείμενο αυτής της έκθεσης διαβιβάστηκε στο Κοινοβούλιο και το Συμβούλιο και δόθηκε στη δημοσιότητα τον Ιανουάριο του 2000.

Η εταιρεία Deloitte κατέληγε στο ακόλουθο συμπέρασμα (απόσπασμα):

"Προτείνουμε να υποστηριχθεί η πρόσθετη αξία που προσφέρει το ECIP στις επικείμενες συζητήσεις για τις δραστηριότητες της ΕΕ με στόχο την ανάπτυξη του ιδιωτικού τομέα. Θα πρέπει να εξασφαλισθεί η συμπληρωματικότητα με πολυμερή και διμερή μέσα της ΕΕ. Η αποτελεσματική τοποθέτηση του ECIP θα εξαρτηθεί σε πάρα πολύ μεγάλο βαθμό από τον περιορισμό των διοικητικών προβλημάτων τα οποία παρεμποδίζουν τη λειτουργία του μέσου από το 1998.

Συμπεραίνουμε ότι το ECIP έχει σχεδόν μοναδική αξία για την Επιτροπή και την επιχειρηματική κοινότητα την οποία εξυπηρετεί και, κατά συνέπεια, θα πρέπει να διατηρηθεί. Ωστόσο, η διατήρησή του θα πρέπει να συνοδεύεται από σημαντικές τροποποιήσεις".

Στο παρόν στάδιο, η γνώμη των υπηρεσιών που διαχειρίζονται το ECIP είναι η εξής:

1. Το ECIP καλύπτει υπαρκτές ανάγκες.

2. Το ECIP χρειάζεται:

* να καταστεί λιγότερο δαπανηρό από πλευράς εσωτερικής διαχείρισης.

* να καταστεί ταχύτερο όσον αφορά τις διαδικασίες λήψης αποφάσεων, πληρωμών και ανάκτησης των κεφαλαίων.

* να συνδεθεί αρτιότερα με άλλα συμπληρωματικά προγράμματα οικονομικής συνεργασίας (όπως τα Al-Invest, Asia-Invest, Meda και άλλα).

* ενδεχομένως να διευρυνθεί, ώστε συμπεριλάβει εργασίες ευρύτερης κλίμακας.

* πιθανώς να ανατεθεί σε εξωτερικό φορέα, με μορφή που θα καθοριστεί αργότερα.

Στο μεταξύ, κατά το έτος 2000, απόλυτη προτεραιότητα των υπηρεσιών της Επιτροπής είναι να επιλύσουν το πρόβλημα των καθυστερήσεων στις ανακτήσεις των προκαταβολών που προέρχονται από προηγούμενες χρηματοδοτήσεις στο πλαίσιο του ECIP, καθώς και να προβούν σε λογιστικό έλεγχο και εκκαθάριση των προηγούμενων χρηματοδοτήσεων.

Σύμφωνα με τα ανωτέρω, στις 31 Ιανουαρίου 2000, η Επιτροπή πρότεινε στο Συμβούλιο και στο Κοινοβούλιο να εκδώσουν κανονισμό σχετικά με την περάτωση και την εκκαθάριση των έργων που είχαν εγκριθεί από την Επιτροπή κατ' εφαρμογή του κανονισμού (ΕΚ) αριθ. 213/96 σχετικά με την εφαρμογή του χρηματοδοτικού μέσου "EC Investment Partners". Αυτό αποσκοπεί στα εξής: i) να εξασφαλισθεί η συνέχιση της υλοποίησης και της χρηστής σημερινής διαχείρισης των ήδη χρηματοδοτούμενων δράσεων. και ii) να εξασφαλισθεί επαρκές χρονικό διάστημα κυρίως για την επανεκτίμηση του ECIP καθώς και για την επεξεργασία και διαπραγμάτευση ενός αναθεωρημένου προγράμματος και ενός νέου κανονισμού. Συνεπώς, η έγκριση του εν λόγω κανονισμού συνεπάγεται περιορισμένη χρήση του προϋπολογισμού του ECIP μόνο όσον αφορά τα μέτρα για την εξασφάλιση της περάτωσης και εκκαθάρισης των έργων που είχαν εγκριθεί κατ'εφαρμογή του κανονισμού (ΕΚ) αριθ. 213/96 του Συμβουλίου.

Η επανεξέταση οιουδήποτε ενδεχόμενου μέσου που θα διαδεχθεί, ή όχι, το ECIP θα πρέπει να πραγματοποιηθεί στο πλαίσιο των συζητήσεων που διεξάγει η Επιτροπή για τον επαναπροσδιορισμό των προτεραιοτήτων του συνόλου της πολιτικής της.

Στο πλαίσιο του εν λόγω επαναπροσδιορισμού των προτεραιοτήτων του συνόλου της πολιτικής της Επιτροπής, κάθε μακροπρόθεσμη επανεκτίμηση των στόχων του ECIP καθώς και του τρόπου εκτέλεσής του θα ήταν σκόπιμο να λαμβάνει υπόψη: i) κατ'αρχάς τις προτεραιότητες της συνολικής πολιτικής της Επιτροπής ii) τις ταχείες εξελίξεις στον τομέα του διεθνούς οικονομικού και επενδυτικού περιβάλλοντος, iii) τις απόψεις και την εμπειρία των χρηματοδοτικών οργανισμών και εμπορικών επιχειρήσεων, που έχουν παίξει ουσιαστικό ρόλο στην μέχρι στιγμής επιτυχία του χρηματοδοτικού μέσου και iv) εφόσον η Επιτροπή αποφασίσει ότι η ενδεχόμενη συνέχιση αποτελεί προτεραιότητα της πολιτικής της οι υπηρεσίες της θα χρειαστεί να προσδιορίσουν τα μέτρα για την περαιτέρω απλούστευση και βελτίωση της χρηματοοικονομικής διαχείρισης του ECIP.

Επίσης, είναι αναγκαίο να βελτιωθεί και να καταστεί περισσότερο διαφανής ο συντονισμός του ECIP με άλλα παρεμφερή χρηματοδοτικά μέσα της ΕΕ. Από την έναρξη εφαρμογής του ECIP, το έτος 1988, η Επιτροπή έχει δημιουργήσει υπέρ των αναπτυσσομένων χωρών ένα ευρύ φάσμα άλλων προγραμμάτων για την προώθηση και χρηματοδότηση των επενδύσεων (ALINVEST, ASIAINVEST, MEDA, JOP, JEV καθώς και μέσα που προορίζονται για τις χώρες ΑΚΕ), των οποίων οι στόχοι συνδέονται με τους στόχους του ECIP. Επιπλέον, η θέση, ο συντονισμός και οι πιθανές συνέργειες του ECIP με αυτά τα άλλα προγράμματα της ΕΕ αποτελούν, επί του παρόντος, αντικείμενο επανεκτίμησης. Τέλος, πρόκειται να μελετηθεί η ιδέα ενός ενιαίου χρηματοδοτικού μέσου, το οποίο θα απευθύνεται σε όλες τις αναπτυσσόμενες χώρες και θα περιλαμβάνει μηχανισμούς προσαρμογής στις τοπικές συνθήκες.

Οι τέσσερις στόχοι: i) επαναπροσδιορισμός των προτεραιοτήτων της συνολικής πολιτικής της Επιτροπής ii) οι διαβουλεύσεις και οι συγκέντρωση των απόψεων των δικαιούχων, των εμπορικών επιχειρήσεων και των χρηματοδοτικών οργανισμών, iii) οι βελτιώσεις και η απλούστευση της χρηματοοικονομικής διαχείρισης και των διαδικασιών έγκρισης, και iv) η κατάρτιση καταλόγου και ο συντονισμός των διαφόρων παρεμφερών κοινοτικών μέσων προώθησης των επενδύσεων. Ως εκ τούτου, δεν θα καταστεί δυνατή, πριν από το έτος 2001, η αποστολή στο Κοινοβούλιο και στο Συμβούλιο οποιασδήποτε πρότασης σχετικά με τη μακροπρόθεσμη βελτίωση του ECIP (προς εξέταση στο πλαίσιο της διαδικασίας συναπόφασης για την έκδοση νέου κανονισμού). Λαμβανομένου υπόψη του χρόνου που απαιτείται για τέτοιου είδους διαπραγματεύσεις με το Κοινοβούλιο και το Συμβούλιο, είναι μάλλον απίθανο ότι θα μπορέσει να συμφωνηθεί και να εγκριθεί πριν τις 31.12.2001 ένας εις βάθος αναθεωρημένος και βελτιωμένος κανονισμός ECIP. Έτσι, με τον προτεινόμενο κανονισμό περάτωσης η Επιτροπή μεριμνά ιδιαίτερα ώστε να διατεθούν η αναγκαία συνδρομή και οι απαιτούμενοι μέχρι το τέλος του έτους 2001, προκειμένου να καταστεί δυνατή η διαχείριση της περάτωσης και της εκκαθάρισης των έργων που είχαν εγκριθεί κατ'εφαρμογή του κανονισμού (ΕΚ) αριθ. 213/96 του Συμβουλίου.

Με την παρούσα, η Επιτροπή υποβάλλει την έκθεση προόδου για το ECIP όσον αφορά το έτος 1999. Η έκθεση αυτή περιλαμβάνει 3 λεπτομερή τμήματα. Στο Πρώτο Μέρος περιγράφονται οι δράσεις στο πλαίσιο του ECIP κατά το 1999 και καθ' όλη την περίοδο 1988-1999. Το Δεύτερο Μέρος περιέχει ένα σύνολο εκτιμήσεων και αναλύσεων όσον αφορά την οικονομική απήχηση του ECIP. Στο Τρίτο Μέρος περιγράφεται η χρηματοοικονομική διαχείριση του ECIP.

ΕΚΘΕΣΗ ECIP ΓΙΑ ΤΟ ΕΤΟΣ 1999

ΠΕΡΙΕΧΟΜΕΝΑ

ΜΕΡΟΣ ΠΡΩΤΟ: ΕΚΘΕΣΗ ΔΡΑΣΤΗΡΙΟΤΗΤΩΝ ECIP ΤΟ 1999

1.1 Κανονισμός του ECIP αριθ.213/96 που εγκρίθηκε στις 29 Ιανουαρίου 1996

1.2 Προτεινόμενος κανονισμός του Ευρωπαϊκού Κοινοβουλίου και του Συμβουλίου σχετικά με την περάτωση και την εκκαθάριση των εν εξελίξει έργων του ECIP

1.3 Αιτήσεις χρηματοδότησης, εγκρίσεις και υπογραφείσες συμβάσεις

ΜΕΡΟΣ ΔΕΥΤΕΡΟ: ΟΙ ΟΙΚΟΝΟΜΙΚΕΣ ΕΠΙΠΤΩΣΕΙΣ ΤΩΝ ΧΡΗΜΑΤΟΔΟΤΗΣΕΩΝ ΤΟΥ ECIP

2.1 Εκθέσεις για τις δράσεις ECIP

2.2 Ίδρυση κοινών επιχειρήσεων

2.3 Επενδύσεις

2.4 Aνάλυση των δράσεων της Διευκόλυνσης 3

2.5 Απασχόληση και κατάρτιση

2.6 Άλλοι αναπτυξιακοί παράγοντες (περιβάλλον, μεταφορά τεχνολογίας)

2.7 Αξιολόγηση και παρακολούθηση των δράσεων ECIP

2.8 Mελέτες επιθεώρησης έργων σε 8 χώρες ECIP

2.9 H ανεξάρτητη μελέτη αξιολόγησης

ΜΕΡΟΣ ΤΡΙΤΟ: ΟΙΚΟΝΟΜΙΚΗ ΔΙΑΧΕΙΡΙΣΗ

3.1 Χρηστή και αποτελεσματική οικονομική διαχείριση

3.2 Ανεξάρτητοι Οικονομολογιστικοί Έλεγχοι

3.3 Μέτρα καταπολέμησης της απάτης

3.4 Μονάδες τεχνικής και χρηματοδοτικής βοήθειας

3.5 Δημοσιονομικές πιστώσεις και ανακτήσεις κεφαλαίων

Πρώτο Μέρος

1. ΕΚΘΕΣΗ ΔΡΑΣΤΗΡΙΟΤΗΤΩΝ ECIP ΤΟ 1999

1.1. Κανονισμός του ECIP αριθ. 213/96 που εγκρίθηκε στις 29 Ιανουαρίου 1996

Η έγκριση από το Συμβούλιο, στις 29 Ιανουαρίου 1996, του νέου κανονισμού (ΕΚ) αριθ. 213/96 για το ECIP (ΕΕ L 28/2 της 6.2.1996) έδωσε στην Επιτροπή τη δυνατότητα να εφαρμόσει περαιτέρω βελτιώσεις στο ECIP, στη διάρκεια του 1996 και να τις παγιώσει το 1997 και το 1998. Ο νέος κανονισμός επαναλαμβάνει τα βασικά χαρακτηριστικά του προηγούμενου κανονισμού ECIP και επίσης ενσωματώνει : α)

α) βελτιώσεις στους λεπτομερείς όρους των υφιστάμενων χρηματοπιστωτικών διευκολύνσεων.

β) τη νέα Διευκόλυνση 1B που προβλέπει επιχορηγήσεις ύψους 200.000 ECU για την προετοιμασία ιδιωτικοποιήσεων και για ιδιωτικά έργα υποδομών.

γ) διατάξεις για σημαντικά μέτρα ενίσχυσης της οικονομικής διαχείρισης του ECIP (μία μονάδα τεχνικής βοήθειας), του οικονομικολογιστικού ελέγχου (ανεξάρτητος λογιστικός έλεγχος), και ενισχυμένες διατάξεις καταπολέμησης της απάτης. και

δ) διατάξεις για ενίσχυση της ενημέρωσης και για συντονισμό με άλλες δράσεις της ΕΕ για την προώθηση των επενδύσεων, όπως οι JOP, ALINVEST, MEDA, ASIA-INVEST, το Επιχειρηματικό Συμβούλιο της Νοτίου Αφρικής, τα συστήματα που διαχειρίζεται η ΓΔ XXIII (BCNET, BRE, Κέντρα ενημέρωσης Euro-info, κ.λπ.) καθώς και με τις δραστηριότητες επιχειρηματικού κεφαλαίου της Ευρωπαϊκής Τράπεζας Επενδύσεων.

Καθώς ο νέος κανονισμός ECIP εγκρίθηκε ακριβώς στις αρχές του 1996 (29.1.96), οι νέοι χρηματοδοτικοί όροι (και άλλες μεταβολές) του κανονισμού 213/96 έχουν εφαρμοστεί σε όλες τις νέες δράσεις ECIP που εγκρίθηκαν προς χρηματοδότηση το 1996 και στη συνέχεια το 1997 και 1998.

Επίσης, με πρωτοβουλία του Συμβουλίου, ο νέος κανονισμός ECIP αριθ. 213/96 περιλαμβάνει ένα χρηματικό ποσό αναφοράς, ύψους 250 εκατ. ευρώ, για την πενταετία από 1995 έως 1999 περιλαμβανομένου.

Η ισχύς του κανονισμού ήταν για τετραετή περίοδο, ήτοι μέχρι τέλους του 1999, και παρείχε τη δυνατότητα στην Επιτροπή να προβεί σε διεξοδική εφαρμογή των προβλεπομένων ενισχύσεων της οικονομικής διαχείρισης του προγράμματος, οι οποίες περιγράφονται σε επόμενα τμήματα της παρούσας έκθεσης.

1.2. Προτεινόμενος κανονισμός του Ευρωπαϊκού Κοινοβουλίου και του Συμβουλίου σχετικά με την περάτωση και την εκκαθάριση των εν εξελίξει έργων του ECIP

Ο κανονισμός (ΕΚ) αριθ. 213/96 του Συμβουλίου, της 29ης Ιανουαρίου 1996, ο οποίος παρείχε τη νομική βάση για τη διαχείριση του χρηματοδοτικού μέσου ECIP εκ μέρους της Επιτροπής, έληξε στις 31 Δεκεμβρίου 1999.

Στις 22 Δεκεμβρίου 1999, η Επιτροπή αποφάσισε να μην προτείνει στο Συμβούλιο και το Κοινοβούλιο την παράταση ισχύος του ως άνω κανονισμού. Αυτή η απόφαση είχε ως συνέπεια την απόφαση να μη συνεχιστεί το πρόγραμμα ECIP μετά την 31.12.1999. Παρά το γεγονός ότι η Επιτροπή αναγνωρίζει την επιτυχία του προγράμματος ECIP κατά τα προηγούμενα έτη, έκρινε ωστόσο απαραίτητο να λάβει αυτήν την απόφαση, ως μέρος του συνολικού εξορθολογισμού των πολιτικών της και της μεταρρύθμισης και απλούστευσης των διαχειριστικών καθηκόντων των υπηρεσιών της. Αυτές οι μεταρρυθμίσεις αποσκοπούν να ενισχύσουν τη χρηστή χρηματοοικονομική διαχείριση των κεφαλαίων του κοινοτικού προϋπολογισμού και να περιορίσουν τους κινδύνους και την πολυπλοκότητα των χρηματοδοτούμενων προγραμμάτων. Κατά τη λήψη αυτής της απόφασης συνεκτιμήθηκε επίσης το γεγονός ότι η Επιτροπή έχει στη διάθεσή της περιορισμένους πόρους για τη διαχείριση τέτοιων προγραμμάτων. Επίσης ελήφθη υπόψη το γεγονός ότι το Δικαστήριο των Ευρωπαϊκών Κοινοτήτων, στην απόφασή του για την υπόθεση C-106/96 της 12ης Μαΐου 1998, έκρινε ότι η νομιμότητα μιας δαπάνης της Επιτροπής εξαρτάται από την ύπαρξη αντίστοιχης έγκυρης νομικής πράξης, η οποία να επιτρέπει αυτή τη δαπάνη.

Στις 31 Ιανουαρίου 2000, η Επιτροπή αποφάσισε να προτείνει στο Συμβούλιο και το Κοινοβούλιο να εγκρίνουν νέο κανονισμό (έγγρ. COM(1999) 726) με ισχύ έως τις 31.12.2001, ο οποίος να χρησιμεύσει ως νέα και χωριστή νομική βάση, προκειμένου να χρηματοδοτηθούν αφενός το διαχειριστικό κόστος της ολοκλήρωσης και της περάτωσης του υφιστάμενου χαρτοφυλακίου έργων που είχαν ανατεθεί παλαιότερα στο πλαίσιο του ECIP και αφετέρου η αναγκαία τεχνική βοήθεια και οι απαιτούμενοι λογιστικοί έλεγχοι. Σύμφωνα με ειδική απαίτηση που διατύπωσε η επιτροπή προϋπολογισμού του Ευρωπαϊκού Κοινοβουλίου, το προϋπολογισμός του 2000 δεν επιτρέπει τη χρηματοδότηση νέων δράσεων στο πλαίσιο του ECIP. Μετά τις 31.12.1999 δεν είναι δυνατή η εκτίμηση, η έγκριση ή η ανάθεση συμβάσεων για νέες δράσεις στο πλαίσιο του ECIP. Η προτεινόμενη νομική βάση περιορίζει τη χρήση του κοινοτικού προϋπολογισμού στην επιχειρησιακή παρακολούθηση δράσεων στο πλαίσιο του ECIP για τις οποίες είχαν συναφθεί ειδικές συμβάσεις χρηματοδότησης ήδη πριν τις 31.12.1999, στις τροποποιήσεις σε ήδη υπογραφείσες συμβάσεις και στην παροχή τεχνικής βοήθειας και τη διενέργεια λογιστικών ελέγχων προκειμένου να διασφαλιστεί η ολοκλήρωση και η περάτωση εν εξελίξει δράσεων, για τις οποίες είχαν συναφθεί παλαιότερα συμβάσεις.

Η επανεξέταση οιουδήποτε ενδεχόμενου μέσου που θα διαδεχθεί, ή όχι, το ECIP θα πρέπει να πραγματοποιηθεί στο πλαίσιο των συζητήσεων που διεξάγει η Επιτροπή για τον επαναπροσδιορισμό των προτεραιοτήτων του συνόλου της πολιτικής της.

Στο πλαίσιο του εν λόγω επαναπροσδιορισμού των προτεραιοτήτων του συνόλου της πολιτικής της Επιτροπής, κάθε μακροπρόθεσμη επανεκτίμηση των στόχων του ECIP καθώς και του τρόπου εκτέλεσής του θα ήταν σκόπιμο να λαμβάνει υπόψη: i) κατ'αρχάς τις προτεραιότητες της συνολικής πολιτικής της Επιτροπής ii) τις ταχείες εξελίξεις στον τομέα του διεθνούς οικονομικού και επενδυτικού περιβάλλοντος, iii) τις απόψεις και την εμπειρία των χρηματοδοτικών οργανισμών και εμπορικών επιχειρήσεων, που έχουν παίξει ουσιαστικό ρόλο στην μέχρι στιγμής επιτυχία του χρηματοδοτικού μέσου και iv) εφόσον η Επιτροπή αποφασίσει ότι η ενδεχόμενη συνέχιση αποτελεί προτεραιότητα της πολιτικής της οι υπηρεσίες της θα χρειαστεί να προσδιορίσουν τα μέτρα για την περαιτέρω απλούστευση και βελτίωση της χρηματοοικονομικής διαχείρισης του ECIP.

Επίσης, είναι αναγκαίο να βελτιωθεί και να καταστεί περισσότερο διαφανής ο συντονισμός του ECIP με άλλα παρεμφερή χρηματοδοτικά μέσα της ΕΕ. Από την έναρξη εφαρμογής του ECIP, το έτος 1988, η Επιτροπή έχει δημιουργήσει υπέρ των αναπτυσσομένων χωρών ένα ευρύ φάσμα άλλων προγραμμάτων για την προώθηση και χρηματοδότηση των επενδύσεων (ALINVEST, ASIAINVEST, MEDA, JOP, JEV καθώς και μέσα που προορίζονται για τις χώρες ΑΚΕ), των οποίων οι στόχοι συνδέονται με τους στόχους του ECIP. Επιπλέον, η θέση, ο συντονισμός και οι πιθανές συνέργειες του ECIP με αυτά τα άλλα προγράμματα της ΕΕ αποτελούν, επί του παρόντος, αντικείμενο επανεκτίμησης. Τέλος, πρόκειται να μελετηθεί η ιδέα ενός ενιαίου χρηματοδοτικού μέσου, το οποίο θα απευθύνεται σε όλες τις αναπτυσσόμενες χώρες και θα περιλαμβάνει μηχανισμούς προσαρμογής στις τοπικές συνθήκες.

Οι τέσσερις στόχοι: i) επαναπροσδιορισμός των προτεραιοτήτων της συνολικής πολιτικής της Επιτροπής ii) οι διαβουλεύσεις και οι συγκέντρωση των απόψεων των δικαιούχων, των εμπορικών επιχειρήσεων και των χρηματοδοτικών οργανισμών, iii) οι βελτιώσεις και η απλούστευση της χρηματοοικονομικής διαχείρισης και των διαδικασιών έγκρισης, και iv) η κατάρτιση καταλόγου και ο συντονισμός των διαφόρων παρεμφερών κοινοτικών μέσων προώθησης των επενδύσεων. Ως εκ τούτου, δεν θα καταστεί δυνατή, πριν από το έτος 2001, η αποστολή στο Κοινοβούλιο και στο Συμβούλιο οποιασδήποτε πρότασης σχετικά με τη μακροπρόθεσμη βελτίωση του ECIP (προς εξέταση στο πλαίσιο της διαδικασίας συναπόφασης για την έκδοση νέου κανονισμού). Λαμβανομένου υπόψη του χρόνου που απαιτείται για τέτοιου είδους διαπραγματεύσεις με το Κοινοβούλιο και το Συμβούλιο, είναι μάλλον απίθανο ότι θα μπορέσει να συμφωνηθεί και να εγκριθεί πριν τις 31.12.2001 ένας εις βάθος αναθεωρημένος και βελτιωμένος κανονισμός ECIP.

1.3. Αιτήσεις χρηματοδότησης, εγκρίσεις και υπογραφείσες συμβάσεις κατά το 1999

Η διαχείριση του ECIP σχεδιάστηκε εξ αρχής με τέτοιον τρόπο, ώστε να είναι όσο το δυνατόν φιλικότερη προς τις επιχειρήσεις: ταχεία λήψη αποφάσεων, διαφάνεια, ευελιξία, ταχείες πληρωμές. Αυτή η προσέγγιση, χαρακτηριστική του ECIP, προσέφερε σε αυτό το μέσον μια καλή φήμη μεταξύ των χρηματοπιστωτικών ιδρυμάτων και κυριάρχησε μέχρι το 1996. Έκτοτε, η διαχείριση του ECIP κατέστη σταδιακά περισσότερο γραφειοκρατική και δύσκαμπτη, εξαιτίας τριών παραγόντων:

- το ECIP, καθώς είναι κατά βάση προσανατολισμένο στις μικρές και μεσαίες επιχειρήσεις, απαιτεί ιδιαίτερη "ένταση εργασίας", με αποτέλεσμα η γοργή αύξηση του αριθμού των έργων να προσκρούσει στο περιορισμένο προσωπικό που μπορεί να διαθέσει η Επιτροπή για τη διαχείρισή τους. Αυτή η ανεπάρκεια προσωπικού αποκαταστάθηκε σταδιακά, αλλά εν μέρει μόνον, με τη σύσταση Μονάδας Τεχνικής Βοήθειας (1997) και κατόπιν Μονάδας Χρηματοδοτικής Βοήθειας (1999).

- η ενίσχυση των χρηματοδοτικών διαδικασιών της Επιτροπής, μετά τις παρατηρήσεις του Ελεγκτικού Συνεδρίου, είχε ως συνέπεια αφενός καθυστερήσεις των διαδικασιών (λήψη αποφάσεων στην Επιτροπή με πλήρη γραπτή διαδικασία αντί της εξουσιοδότησης) και, αφετέρου, στον διαχωρισμό των τεχνικών καθηκόντων (ΓΔ ΙΒ) από τα χρηματοδοτικά καθήκοντα (Κοινή Υπηρεσία RELEX), ιδίως μετά το πρόγραμμα SEM 2000 (1996), παρά το γεγονός ότι δεν υπήρχε αρκετό ειδικευμένο προσωπικό κυρίως στον οικονομικό τομέα.

- μετά τη λήξη της περιόδου που προβλέπεται για τις επιστρεπτέες προκαταβολές (διευκόλυνση 2), η οποία στον κανονισμό ECIP ορίζεται σε 5 έτη, το αρμόδιο χρηματοπιστωτικό ίδρυμα οφείλει, σύμφωνα με τη σύμβαση που έχει συνάψει με την Επιτροπή, να ανακτήσει τα κεφάλαια για λογαριασμό της Επιτροπής. Επομένως, τέτοιου είδους ανακτήσεις κεφαλαίων είναι συνήθεις πλαίσιο των χρηματοδοτικών εργασιών του ECIP. Παρά ταύτα, αυτές οι λήξεις χρηματοδοτικών πράξεων και οι ανακτήσεις κεφαλαίων πρέπει να διεκπεραιώνονται με μεγάλη ακρίβεια και απαιτούν προσεκτική διοικητική εργασία, για την οποία το διαθέσιμο προσωπικό ήταν ανεπαρκές. Εντούτοις, μέχρι τα τέλη του 1999 είχε διενεργηθεί χρηματοοικονομικός έλεγχος για 1398 μεμονωμένες δράσεις.

Αυτές οι δυσχέρειες είχαν τις ακόλουθες συνέπειες:

α) τη συσσώρευση καθυστερημένων πληρωμών, στις οποίες οι υπηρεσίες της Επιτροπής αποφάσισαν να αποδώσουν προτεραιότητα και οι οποίες αντιμετωπίστηκαν σε μεγάλο βαθμό μέχρι τέλους του έτους 1999. Στο μεταξύ, παρά τις συνεχείς αιτήσεις χρηματοδοτήσεων, κατά το 1999 δεν ανελήφθησαν νέες δραστηριότητες και δεν συνήφθησαν νέες συμβάσεις στο πλαίσιο του ECIP. Οι υπηρεσίες της Επιτροπής αποφάσισαν ότι, κατά το 1999, προτεραιότητα όσον αφορά τις χρηματοδοτικές υπηρεσίες πρέπει να αποδοθεί αποκλειστικά στη χρηματοδοτική ολοκλήρωση και το κλείσιμο των υφιστάμενων συμβάσεων του ECIP και στην ανάκτηση των αχρησιμοποίητων και επιστραφέντων κεφαλαίων του ECIP. Δεν υπήρξαν ειδικές ρυθμίσεις για τις δράσεις που αποτέλεσαν αντικείμενο έγκρισης και ανάληψης υποχρεώσεων κατά το 1999.

β) υπάρχουν ενδείξεις αυξανόμενης δυσαρέσκειας μεταξύ των χρηματοπιστωτικών ιδρυμάτων και των επιχειρήσεων που θίγονται από τις καθυστερήσεις στη λήψη αποφάσεων, τη σύναψη συμβάσεων και την καταβολή πληρωμών.

Αιτήσεις χρηματοδότησης

Από το 1988 έως το τέλος του 1999 η Επιτροπή έλαβε 3781 επίσημες αιτήσεις για χρηματοδοτήσεις βάσει του ECIP, από τις οποίες εγκρίθηκαν 2587, για συνολικό ποσό χρηματοδότησης ECIP ύψους 291,7 ευρώ. Το 1999 ο αριθμός των αιτήσεων για χρηματοδοτήσεις ECIP μειώθηκε δραστικά σε όχι περισσότερες από 70 και η αξία τους σε ευρώ επίσης σημείωσε πτώση σε 9,5 εκατ. ευρώ.

Αριθμός αιτήσεων χρηματοδότησης ECIP

>ΘΕΣΗ ΠIΝΑΚΑ>

Εγκρίσεις

Κατά τη διάρκεια του 1999, εγκρίθηκαν μόνον 53 νέες χρηματοδοτικές δράσεις του ECIP και έτσι, ο συνολικός σωρευτικός αριθμός των μεμονωμένων δράσεων ECIP που εγκρίθηκαν προς χρηματοδότηση στο διάστημα 1988-99 ανήλθε στις 2.587.

Εγκριθείσες δράσεις ECIP (όλες οι περιοχές)

>ΘΕΣΗ ΠIΝΑΚΑ>

Υπογραφείσες συμβάσεις

Οι υπηρεσίες της Επιτροπής αποφάσισαν να αποδώσουν προτεραιότητα στις συσσωρευμένες καθυστερημένες πληρωμές, οι οποίες αντιμετωπίστηκαν σε μεγάλο βαθμό μέχρι τέλους του έτους 1999. Λόγω αυτού του γεγονότος και παρά τις συνεχείς αιτήσεις χρηματοδοτήσεων, κατά το 1999 δεν ανελήφθησαν νέες δραστηριότητες στο πλαίσιο του ECIP (ανάλυση νέων αιτήσεων χρηματοδοτήσεων και υπογραφή ειδικών συμφωνιών). Οι υπηρεσίες της Επιτροπής αποφάσισαν ότι, κατά το 1999, προτεραιότητα όσον αφορά τις χρηματοδοτικές υπηρεσίες πρέπει να αποδοθεί αποκλειστικά στη χρηματοδοτική ολοκλήρωση και το κλείσιμο των υφιστάμενων συμβάσεων του ECIP και στην ανάκτηση των αχρησιμοποίητων και επιστραφέντων κεφαλαίων του ECIP. Επομένως, δεν υπεγράφησαν ειδικές συμφωνίες για δράσεις που είχαν εγκριθεί και αποτελέσει το αντικείμενο αναλήψεων υποχρεώσεων κατά το 1999.

Στις 22 Δεκεμβρίου 1999, η Επιτροπή αποφάσισε να μη συνεχιστεί το πρόγραμμα ECIP μετά τις 31.12.1999. Η Επιτροπή έλαβε αυτήν την απόφαση, παρά την επιτυχία που είχε σημειώσει το ECIP κατά τα προηγούμενα έτη, ως μέρος του συνολικού εξορθολογισμού των πολιτικών της και της μεταρρύθμισης και απλούστευσης των διαχειριστικών καθηκόντων των υπηρεσιών της, προκειμένου να ενισχύσει τη χρηστή χρηματοοικονομική διαχείριση των κεφαλαίων του κοινοτικού προϋπολογισμού και να περιορίσει τους κινδύνους και την πολυπλοκότητα των χρηματοδοτούμενων προγραμμάτων. Κατά τη λήψη αυτής της απόφασης συνεκτιμήθηκε επίσης το γεγονός ότι η Επιτροπή έχει στη διάθεσή της περιορισμένους πόρους για τη διαχείριση τέτοιων προγραμμάτων. Επίσης ελήφθη υπόψη η απόφαση του Ευρωπαϊκού Δικαστηρίου για την υπόθεση C-106/96 της 12ης Μαΐου 1998, σύμφωνα με την οποία για κάθε κοινοτική δαπάνη απαιτείται ως βάση μια έγκυρη νομική πράξη.

Στις 31 Ιανουαρίου 2000, η Επιτροπή πρότεινε στο Συμβούλιο και στο Κοινοβούλιο (έγγρ. COM(1999) 726) να εγκρίνουν μια χωριστή νομική πράξη διετούς ισχύος, ήτοι μέχρι τις 31.12.2001, προκειμένου να χρηματοδοτηθούν αφενός το διαχειριστικό κόστος της ολοκλήρωσης και της περάτωσης του υφιστάμενου χαρτοφυλακίου έργων που είχαν ανατεθεί παλαιότερα στο πλαίσιο του ECIP και αφετέρου η αναγκαία τεχνική βοήθεια και οι απαιτούμενοι λογιστικοί έλεγχοι. Σύμφωνα με ειδική απαίτηση που διατύπωσε η επιτροπή προϋπολογισμού του Ευρωπαϊκού Κοινοβουλίου, ο προϋπολογισμός του 2000 δεν επιτρέπει τη χρηματοδότηση νέων δράσεων στο πλαίσιο του ECIP. Μετά τις 31.12.1999 δεν είναι δυνατή η εκτίμηση, η έγκριση ή η ανάθεση συμβάσεων για νέες δράσεις στο πλαίσιο του ECIP. Η προτεινόμενη νομική βάση προβλέπει τη χρήση του κοινοτικού προϋπολογισμού μόνον όσον αφορά τα μέτρα για την εξασφάλιση της περάτωσης και εκκαθάρισης των έργων που είχαν εγκριθεί κατ'εφαρμογή του κανονισμού (ΕΚ) αριθ. 213/96 του Συμβουλίου.

Δεύτερο Μέρος

2. ΟΙ ΟΙΚΟΝΟΜΙΚΕΣ ΕΠΙΠΤΩΣΕΙΣ ΤΩΝ ΧΡΗΜΑΤΟΔΟΤΗΣΕΩΝ ΤΟΥ ECIP

2.1. Εκθέσεις για τις δράσεις ECIP

Οι κατωτέρω συνολικές εκτιμήσεις βασίζονται σε σύστημα λεπτομερών αναφορών οικονομικών επιπτώσεων, σύστημα το οποίο αναλύει τα αποτελέσματα κάθε δράσης ECIP με βάση τις γραπτές εκθέσεις των δικαιούχων. Ο οικονομικός αντίκτυπος του ECIP υπολογίζεται από την Επιτροπή μετά από αξιολόγηση των λεπτομερών Τελικών Εκθέσεων καθεμιάς μεμονωμένης δράσης. Μέχρι το τέλος του 1999, είχαν εγκριθεί 2587 δράσεις που είχαν ως αποτέλεσμα 2336 συναφθείσες δράσεις ECIP. Μέχρι την ημερομηνία αυτή είχαν επίσης παραληφθεί 1577 τελικές εκθέσεις, από τις οποίες 1565 είχαν αξιολογηθεί τεχνικώς μέχρι τη στιγμή σύνταξης της παρούσας έκθεσης. Λόγω του περιορισμένου προσωπικού που διαθέτει, η Επιτροπή, είναι υποχρεωμένη να επαφίεται στις εκθέσεις που υποβάλλουν σχετικά με τις αντίστοιχες δράσεις οι χρηματοδοτικοί οργανισμοί και οι τελικοί δικαιούχοι.

Με βάση τη λεπτομερή ανάλυση 1565 από τις μεμονωμένες λεπτομερείς τελικές εκθέσεις για ισάριθμες μεμονωμένες δράσεις ECIP, η Επιτροπή υπολογίζει ότι κάθε ευρώ των χρηματοδοτήσεων ECIP συνδέεται με άνω των 16 ευρώ επενδύσεων στις αναπτυσσόμενες χώρες. 261 εκατ. ευρώ από τις εκτελεσθείσες δράσεις ECIP αναφέρεται στις εκθέσεις ότι συνδέονται με περίπου 4,3 δις (= 4.369 εκατ.) ευρώ έργων ιδιωτικών επενδύσεων. Περισσότερες από 38.000 εντόπιες επιχειρήσεις και επιχειρήσεις της ΕΕ έχουν συμμετάσχει ως εταίροι στις 2.336 δράσεις για τις οποίες συνήφθησαν συμβάσεις. Βάσει των εκθέσεων, έχουν δημιουργηθεί 1422 κοινές επιχειρήσεις και πάνω από 49.000 θέσεις απασχόλησης αναφέρεται ότι δημιουργήθηκαν στο πλαίσιο αυτών των κοινών επιχειρήσεων.

>ΘΕΣΗ ΠIΝΑΚΑ>

Σημαντικό χρονικό διάστημα μεσολαβεί μεταξύ της εγκρίσεως μιας δράσης, της υπογραφής της συμφωνίας, της εκτέλεσής της και, στη συνέχεια, της σύνταξης της σχετικής εκθέσεως. Οι διευκολύνσεις χρειάζονται κατά μέσον όρο για την ολοκλήρωσή τους και την υποβολή της τελικής εκθέσεώς τους, διάστημα μεταξύ 18 μηνών (Διευκόλυνση 1), 24-36 μηνών (Διευκόλυνση 4), 3 ετών (Διευκόλυνση 2), και μέχρι και 10 ετών (Διευκόλυνση 3). Αποτέλεσμα αυτού είναι ότι, κατά τη στιγμή συντάξεως της παρούσας, 759 από τις 2587 δράσεις που είχαν εγκριθεί μέχρι τις 31.12.99 ευρίσκονταν ακόμη υπό εξέλιξη και εκκρεμούσε η υποβολή της τελικής εκθέσεώς τους.

Η στάση της Επιτροπής όσον αφορά την καταχώρηση στις εκθέσεις των αποτελεσμάτων των ολοκληρωμένων δράσεων, υπήρξε συντηρητική. Μόνον εφόσον προηγουμένως η τελική έκθεση είχε παραληφθεί και είχε ιδρυθεί η κοινή επιχείρηση καταχωρούνταν στο πλαίσιο των συνολικών αναφερομένων στοιχείων επιπτώσεων οι επενδύσεις, η απορρέουσα απασχόληση και οι λοιποί αναπτυξιακοί παράγοντες. Όλες οι άλλες δράσεις, στις οποίες η τελική έκβαση συγκεκριμένης δράσεως δεν ήταν διαθέσιμη, δεν περιελήφθησαν στα στοιχεία οικονομικών επιπτώσεων που αναλύονται παρακάτω.

Σε όλη την παρούσα έκθεση, η οικονομική επίπτωση του ECIP μετράται με βάση τις 1565 εκθέσεις δράσεων που αναλύονται λεπτομερώς και στη συνέχεια υπολογίζονται με βάση συντελεστές επιτυχίας ανά διευκόλυνση. Οι πίνακες που περιλαμβάνονται στο παρόν κεφάλαιο περιέχουν ο καθένας μια στήλη των πραγματικών αποτελεσμάτων που αναφέρονται στις 1565 δράσεις που αποτέλεσαν το αντικείμενο έρευνας (1565 αξιολογηθείσες εκθέσεις) και μια άλλη στήλη (Εκτιμήσεις για όλες τις 2336 ανατεθείσες) με τα αποτελέσματα για το σύνολο των 2336 ανατεθεισών δράσεων.

2.2. Ίδρυση κοινών επιχειρήσεων

Με βάση τις 1565 δράσεις που ολοκληρώθηκαν και για τις οποίες συντάχθηκαν εκθέσεις και διενεργήθηκε αξιολόγηση, το ECIP βοήθησε στη δημιουργία 1037 κοινών επιχειρήσεων. Με βάση τους ίδιους συντελεστές επιτυχίας, οι 2587 δράσεις που εγκρίθηκαν στο διάστημα 1988-99 θα οδηγούσαν στη σύσταση 1422 κοινών επιχειρήσεων. Η κατανομή των ανωτέρω στοιχείων ανά διευκόλυνση εμφαίνεται στον κατωτέρω πίνακα:

>ΘΕΣΗ ΠIΝΑΚΑ>

Η φύση και η ποιότητα των αποτελεσμάτων για καθεμιά διευκόλυνση ποικίλλει ως εξής :

Η Διευκόλυνση 1 παρέχει στήριξη σε εμπορικά επιμελητήρια, κλαδικές βιομηχανικές ενώσεις και χρηματοδοτικοί οργανισμοί που δραστηριοποιούνται στην επισήμανση εταίρων. Με βάση τις αξιολογηθείσες 594 τελικές εκθέσεις, περίπου 730 κοινές επιχειρήσεις αναφέρονται ότι προέκυψαν από τις εν λόγω 594 δράσεις της Διευκόλυνσης 1. Στη βάση αυτή, μπορούμε να υπολογίσουμε ότι από το σύνολο των 706 δράσεων της Διευκόλυνσης 1 που είχαν ανατεθεί μέχρι τέλους του 1999, μπορεί να αναμένεται να ακολουθήσουν περίπου 868 κοινές επιχειρήσεις. Αυτά τα αριθμητικά στοιχεία για τη Διευκόλυνση 1 αντιπροσωπεύουν τις καταχωρημένες (και όχι υλοποιηθείσες) προθέσεις για δημιουργία κοινών επιχειρήσεων. Πολλές από αυτές θα χρειαστούν αρκετά χρόνια για να υλοποιηθούν. Για το λόγο αυτό, η Επιτροπή δεν περιέλαβε τις επενδύσεις τους ή τις προοπτικές δημιουργίας θέσεων απασχόλησης που αυτές εμφανίζουν, στις συνολικές εκτιμήσεις της για την οικονομική επίπτωση του ECIP, και έτσι δεν υπάρχει διπλός υπολογισμός της Διευκόλυνσης 1 με άλλες διευκολύνσεις

>ΘΕΣΗ ΠIΝΑΚΑ>

Από τις 594 τελικές εκθέσεις της Διευκόλυνσης 1 προκύπτει η συμμετοχή περισσοτέρων από 22.000 εταιρειών, έτσι ώστε να εκτιμάται ότι 26.800 εταιρείες θα πρέπει να τύχουν στηρίξεως εκ μέρους του ECIP βάσει των εγκριθεισών 706 δράσεων της Διευκόλυνσης 1. Σε κάθε Διευκόλυνση 1, εμπλέκονται κατά μέσον όρο 38 εταιρείες, εις τρόπον ώστε το ECIP να επιβαρύνεται για κάθε εμπλεκόμενη εταιρεία με 1.530 ευρώ κατά μέσον όρο.

Με βάση τις 866 γραπτές τελικές εκθέσεις της Διευκόλυνσης 2, αναφέρεται ότι ο συντελεστής επιτυχίας στην ίδρυση κοινών επιχειρήσεων (ΚΕ) είναι άνω της μιας στις τέσσερις, στο μέτρο που 203 από τις 866 δράσεις αναφέρεται ότι οδήγησαν στην ίδρυση κοινής επιχειρήσεως. Με βάση τα ανωτέρω, το σύνολο των 1403 δράσεων που ανατέθηκαν κατά τα έτη 1988-99 θα μπορούσε, δυνητικά, να οδηγήσει στη δημιουργία 329 κοινών επιχειρήσεων.

>ΘΕΣΗ ΠIΝΑΚΑ>

Η Διευκόλυνση 3 είναι πολύ διαφορετική από τη Διευκόλυνση 2 αν μετρηθεί στο συμβατικό επίπεδο, καθώς οι χρηματοδοτήσεις ECIP διατίθενται για την ίδρυση της ίδιας της κοινής επιχειρήσεως, η οποία πρέπει, για να υπογραφεί η σύμβαση, να έχει ήδη συσταθεί. Αποτέλεσμα αυτού είναι ότι, κατ' ανάγκη, σημειώνεται συντελεστής επιτυχίας σχεδόν 100% στο επίπεδο των συναφθεισών συμβάσεων. Από αυτές, το 91% αντιπροσωπεύουν πλήρως αναληφθείσες και εκταμιευθείσες συμμετοχές στο εταιρικό κεφάλαιο και σε συμμετοχικά δάνεια, ενώ το υπόλοιπο 9% αντιπροσωπεύει τις περιπτώσεις εκείνες για τις οποίες έχουν συναφθεί οι συμβάσεις και οι χρηματοδοτικοί οργανισμοί ακολουθούν τη διαδικασία ολοκλήρωσης της οικονομικής και νομικής "οφειλόμενης επιμέλειας" πριν τη διάθεση των πόρων του ECIP για συμμετοχή στη σύσταση εταιρικού κεφαλαίου ή για συμμετοχικά δάνεια.

Η Διευκόλυνση 3 εμφανίζει χαμηλό (54%) συντελεστή υπογραφής των συμβάσεων μετά την καταρχήν έγκριση από πλευράς Επιτροπής. Αυτό είναι φυσικό, στο μέτρο που οι διάφοροι εταίροι της κοινής επιχείρησης και οι ΧΟ είναι πράγματι υποχρεωμένοι να συμφωνούν τη σύναψη πολύπλοκων νομικών συμβάσεων και να συνεισφέρουν χρήματα σε ρευστό στην ΚΕ πριν να μπορεί να έχει υπογραφεί και εκταμιευθεί η σχετική σύμβαση Διευκόλυνσης 3 του ECIP. Αυτή η αναλογία 1 προς 2 στην υπογραφή και την εκταμίευση θα πρέπει να είναι αναμενόμενη στη χρηματοδότηση αναπτυξιακών επιχειρηματικών κεφαλαίων και αντανακλά τη συντηρητική και προσεκτική οικονομική διαχείριση της Επιτροπής (και των ΧΟ) όσον αφορά τη Διευκόλυνση 3 πριν την εκταμίευση των κεφαλαίων του ECIP.

>ΘΕΣΗ ΠIΝΑΚΑ>

Επομένως, από τις 161 δράσεις της Διευκόλυνσης 3 που εγκρίθηκαν το 1988-99, οι 87 αποτέλεσαν το αντικείμενο πλήρους συμβολαίου που υπογράφηκε και οι 85 από αυτές έτυχαν πράγματι πλήρους "εκτέλεσης" και τα σχετικά κεφάλαια του ECIP εκταμιεύθηκαν και χορηγήθηκαν στην κοινή επιχείρηση.

Μια ιδιαίτερα ενδιαφέρουσα στατιστική πληροφορία είναι ότι το ένα τρίτο των δράσεων της Διευκόλυνσης 3 ακολουθούν προηγούμενη προκαταρκτική μελέτη και χρηματοδότηση βάσει της Διευκόλυνσης 2.

Με τη Διευκόλυνση 4 χρηματοδοτείται η παροχή επαγγελματικής κατάρτισης, διαχειριστικής και τεχνικής βοήθειας σε κοινές επιχειρήσεις. Έτσι, στο μέτρο που η ΚΕ πρέπει να έχει ήδη δημιουργηθεί για να υποβάλει αίτηση και να λάβει κεφάλαια του ECIP, η διευκόλυνση αυτή έχει συντελεστή ιδρύσεως των ΚΕ 100%, καθώς οι συμβάσεις δεν μπορούν να υπογραφούν και να εκταμιευθούν πριν την ίδρυση της ΚΕ.

>ΘΕΣΗ ΠIΝΑΚΑ>

Η πραγματική διάσταση των αποτελεσμάτων της Διευκόλυνσης 4 είναι ο αριθμός των προσώπων που λαμβάνουν επαγγελματική κατάρτιση, η ποιοτική στήριξη που παρέχεται στους ανθρώπινους πόρους και στη διαχείριση κάθε ΚΕ (βλέπε παρακάτω τμήμα 3.5).

2.3. Επενδύσεις

Οι 2336 δράσεις ECIP που αποτέλεσαν το αντικείμενο συμβάσεων το 1988-99 θα συνδέονται, με βάση τις γραπτές εκθέσεις και τη συντηρητική εκ μέρους της Επιτροπής ανάλυσή τους, με 4,3 δις ευρώ (= 4.369 εκατ.) επενδύσεων σε κοινές επιχειρήσεις :

>ΘΕΣΗ ΠIΝΑΚΑ>

* (Παρατήρηση: Η Επιτροπή, προκειμένου να διατηρήσει ένα συντηρητικό βαθμό αξιολόγησης, δεν έλαβε υπόψη της, για τα σύνολα αυτά, δηλωθείσες προθέσεις που προέκυψαν από συσκέψεις της Διευκόλυνσης 1.)

Τα αποτελέσματα της Διευκόλυνσης 1 όσον αφορά τη σύσταση κοινών επιχειρήσεων πάντοτε έπονται κατά τι της περάτωσης και της τελικής έκθεσης της δράσης. Οι φάκελοι της Επιτροπής περιέχουν μόνον εκθέσεις για σκοπούμενες μελλοντικές επενδύσεις. γι' αυτόν τον λόγο, η Επιτροπή τηρεί συντηρητική στάση μη αναφέροντας οποιαδήποτε αποτελέσματα "δημιουργίας επενδύσεων" από τη Διευκόλυνση 1. Παρά το γεγονός ότι από τις αναφερθείσες 730 ΚΕ της Διευκόλυνσης 1 θα πρέπει οπωσδήποτε να προέκυψαν σημαντικά πρόσθετα επενδυτικά αποτελέσματα, τα οποία θα μπορούσαν να προστεθούν στα παραπάνω σύνολα.

Στο σημείο αυτό συζητούνται μόνο τα επενδυτικά αποτελέσματα των Διευκολύνσεων 2, 3 και 4. Στις 1565 συγκεκριμένες εκθέσεις στις οποίες αναλύονται 307 συσταθείσες ΚΕ, αναφέρονται επενδύσεις ποσού 2.582 εκατ. ΕCU. Για το σύνολο των 1630 δράσεων που συνήφθησαν (Διευκολύνσεις 2, 3 και 4) εκτιμάται ότι έχουν δρομολογηθεί επενδύσεις ποσού 4.369 εκατ. ECU, που αναφέρονται σε 554 κοινές επιχειρήσεις.

Η μέση συνολική επένδυση ανά επιτυχή κοινή επιχείρηση του ECIP ανέρχεται σε 8,4 εκατ. ευρώ. Το 95% όλων των επιτυχών ΚΕ του ECIP συνεπάγονται λιγότερα από 27 εκατ. ευρώ συνολικών επενδύσεων η καθεμιά, και συνεπώς μπορούν να θεωρηθούν ως ΜΜΕ, σύμφωνα με τον αντίστοιχο ορισμό των ΜΜΕ:

>ΘΕΣΗ ΠIΝΑΚΑ>

Έχει υπολογισθεί ένας πολλαπλασιαστής χρηματοδότησης ECIP-επενδύσεων, που ανέρχεται στο 19, και μάλιστα υπό τη μορφή του λόγου όλων των χρηματοδοτήσεων ECIP που εγκρίθηκαν και συνήφθησαν για όλες τις διευκολύνσεις και των επενδύσεων που πραγματοποιήθηκαν μέσω των επιτυχών κοινών επιχειρήσεων που προέκυψαν από όλες τις διευκολύνσεις (μη συμπεριλαμβανομένων των επιστροφών).

Η Διευκόλυνση 2 παρουσιάζει συντελεστή χρηματοδοτήσεων-επενδύσεων 21, που αποτελεί το αποτέλεσμα του συντελεστή επιτυχίας μιας στις τέσσερις δράσεις, μέσο κόστος ECIP ύψους 110.000 ευρώ ανά δράση (1988-99) και μέσο ποσό 10,1 εκατ. ευρώ ανά επιτυχή κοινή επιχείρηση της Διευκόλυνσης 2. Σε αυτόν τον πολλαπλασιαστή 21 δεν περιλαμβάνονται οι επιστροφές στον προϋπολογισμό της ΕΚ. Εάν οι αποπληρωμές δανείων επιτυχών δράσεων θεωρηθούν ως μειώσεις στα καθαρά κεφάλαια που χορηγούνται από το ECIP, ο πολλαπλασιαστής χρηματοδότησης της Διευκόλυνσης 2 ανέρχεται αμέσως από το 21 στο 27.

Η Διευκόλυνση 3, με μέσο κόστος ECIP ύψους 360.000 ευρώ (1988-1999), έχει πολλαπλασιαστή χρηματοδοτήσεων-επενδύσεων 15. Η διευκόλυνση αυτή απαιτεί, κατά γενικό κανόνα, μεγαλύτερα ποσά χρηματοδότησης ανά δράση. Ο πολλαπλασιαστής που προκύπτει διορθώνεται προς τα πάνω λόγω του ότι όλες οι Διευκολύνσεις 3 που συνάπτονται επιτυγχάνουν, με την έννοια ότι ιδρύεται η ΚΕ. Πάντως, θα έπρεπε επίσης, στις επιστροφές, να λαμβάνεται υπόψη κάποιος περισσότερο αντιπροσωπευτικός πολλαπλασιαστής. Οι 13 δράσεις που μέχρι σήμερα έχουν κλείσει και επιστραφεί, εμφάνισαν συντελεστή επιστροφής 101%, που οδηγεί μακροπρόθεσμα στον υπολογισμό ενός δυνητικά σημαντικά θετικού πολλαπλασιαστή (μετά τις επιστροφές), καθώς η Διευκόλυνση 3 έχει μέχρι τώρα οδηγήσει σε μικρά κέρδη για τον προϋπολογισμό της ΕΕ (βλέπε επόμενο τμήμα).

Η Διευκόλυνση 4 έχει μέσο κόστος ECIP ανά πραγματοποιούμενη δράση 125.000 ευρώ (1988-1999). Επίσης, η Διευκόλυνση 4 συνδέεται με χαμηλότερη μέση συνολική επένδυση ανά κοινή επιχείρηση, ύψους 2,6 εκατ. ευρώ, δεδομένου ότι προσανατολίζεται ιδιαίτερα προς τις ΜΜΕ, λόγω των όρων που θεσπίζονται στον κανονισμό ECIP.

2.4. Aνάλυση των δράσεων της Διευκόλυνσης 3

Η Διευκόλυνση 3 του ECIP για συμμετοχή στο εταιρικό κεφάλαιο και η σύναψη μετοχικών δανείων, είναι ιδιαίτερα ενδεικτική των αποτελεσμάτων του ECIP, δεδομένου ότι κάθε μία από τις δράσεις για τις οποίες έγινε εκταμίευση, αφορά κοινή επιχείρηση που ιδρύθηκε επιτόπια. Κατά συνέπεια, το τμήμα αυτό παρέχει περισσότερες λεπτομέρειες για τις δράσεις της Διευκόλυνσης 3.

Η συντηρητική χρηματοοικονομική διαχείριση που ακολουθεί η Επιτροπή σημαίνει ότι μόνον το ένα τρίτο περίπου των αιτήσεων που ελήφθησαν οδήγησαν τελικά στη σύναψη συμβάσεως και στην εκταμίευση κεφαλαίων. 161 (το 68%) από τις συναφθείσες 238 αιτήσεις εγκρίθηκαν για χρηματοδότηση και μόνο 87 (περίπου το μισό) από αυτές υπογράφηκαν και εκταμιεύθηκαν. Τα ανωτέρω στοιχεία θεωρούνται ως κανονικά για τρεις σημαντικούς λόγους : (i) οι διάφοροι συγχρηματοδότες (εταίρος από την ΕΕ, τοπικός εταίρος και ΧΟ) οφείλουν όλοι πράγματι να προσκομίσουν αποδείξεις για την ανάληψη των υποχρεώσεων τους σε ρευστό. (ii) η σύνταξη των νομικών εγγράφων είναι δαπανηρή και συχνά δύσκολο να συμφωνηθεί. και (iii) η Επιτροπή και οι ΧΟ είναι ιδιαίτερα προσεκτικοί στο κατά πόσον πληρούνται όλες οι τεχνικές, οικονομικές, νομικές και χρηματοπιστωτικές προϋποθέσεις για τις δράσεις της Διευκόλυνσης 3. Ένας χαμηλός συντελεστής υπογραφής και εκταμίευσης είναι κανονικός όσον αφορά αναπτυξιακές δράσεις επιχειρηματικού κεφαλαίου.

Η πλειονότητα (80%) των χρηματοδοτήσεων ECIP της Διευκόλυνσης 3 εκτελούνται από εταιρίες αναπτυξιακής χρηματοδότησης του οικείου κράτους μέλους της ΕΕ, οι οποίες συνενώνονται στην EDFI (European Development Finance Institutions - Ευρωπαϊκοί Οργανισμοί Αναπτυξιακής Χρηματοδότησης). 19 από τους ΧΟ του ECIP έχουν προβεί σε εκτέλεση χρηματοδοτήσεων της Διευκόλυνσης 3. 8 από αυτούς τους ΧΟ είναι μέλη της EDFI (European Development Finance Institutions), 5 είναι οργανισμοί αναπτυξιακής χρηματοδότησης εκτός ΕΕ, και 6 είναι ευρωπαϊκές εμπορικές τράπεζες.

Η ευρεία γεωγραφική διασπορά αυτών των δράσεων έχει ως εξής :

Πραγματοποιούμενα έργα της Διευκόλυνσης 3 ανά χώρα

Χώρα // Αριθμός έργων

Λ.Δ. Κίνας // 13

Μεξικό // 11

Νότιος Αφρική // 10

Αργεντινή // 7

Μαρόκο // 6

Ταϊλάνδη // 5

Τουρκία // 5

Ινδία // 4

Βραζιλία // 3

Σρι Λάνκα // 3

Αίγυπτος // 2

Ινδονησία // 2

Τυνησία // 2

Ουρουγουάη // 2

Μπαγκλαντές // 1

Βολιβία // 1

Καμπότζη // 1

Χιλή // 1

Ελ Σαλβαδόρ // 1

Μαλβίδες // 1

Μάλτα // 1

Περού // 1

Bενεζουέλα // 1

Αλγερία // 1

Σύνολο // 85

Για τις δράσεις που έχουν ήδη περατωθεί, το μέσο χρονικό διάστημα από την υπογραφή των συμβάσεων και την εκταμίευση των ποσών μέχρι το κλείσιμο και την επιστροφή των ποσών ανέρχεται σε 7½ έτη. Έτσι, στις 31.12.99, μόνον 13 χρηματοδοτήσεις της Διευκόλυνσης 3 είχαν ολοκληρωθεί, κλείσει και επιστραφεί τα ποσά τους, ως εξής :

Επιστροφές ποσών για έργα της Διευκόλυνσης 3 στο τέλος του 1999

>ΘΕΣΗ ΠIΝΑΚΑ>

Ο πίνακας αυτός δείχνει το μέτρο στο οποίο τα εν λόγω έργα ποικίλλουν ως προς τη φύση, την τοποθεσία και τα οικονομικά αποτελέσματά τους. Ένα τόσο μικρό δείγμα δεν μπορεί όμως να έχει στατιστική αξία που να οδηγεί σε γενικεύσεις. Ωστόσο, ο τρόπος με τον οποίο έχουν επιστραφεί τα κεφάλαια είναι ενδεικτικός της ευρείας ποικιλίας των οικονομικών αποτελεσμάτων, που κυμαίνονται από 80 έως 90% πραγματοποιηθέντων κερδών, μέχρι και πλήρεις απώλειες.

Οι επιπτώσεις από την άποψη επαύξησης των επενδύσεων επίσης κυμαίνεται κατά πολύ. Αρκετές από τις δράσεις έχουν κλείσει με απώλειες, ενώ άλλες είχαν μεγάλη επιτυχία και είχαν ως αποτέλεσμα πολύ περισσότερες επενδύσεις από τις αρχικά αναμενόμενες. Συνολικά, (για την μικρή ομάδα των 13 δράσεων) αυτές οι χρηματοδοτήσεις της Διευκόλυνσης 3 του ECIP ύψους 5,2 εκατ. ευρώ, επεστράφησαν πλήρως με κέρδος 1% και συνδέονται με πάνω από 150 εκατ. ευρώ βεβαιωμένων και εκτελούμενων επενδυτικών έργων. Ενώ αυτό το μικρό δείγμα δεν θα πρέπει να γενικευθεί και να αποτελεί αναφορά για ολόκληρο το ECIP, θα πρέπει πάντως να θεωρηθεί ως ενδεικτικό και θετικό.

2.5. Απασχόληση και κατάρτιση

Οι επιμέρους τελικές εκθέσεις που έχουν ήδη παραληφθεί για τις 307 ΚΕ που ιδρύθηκαν με εφαρμογή των Διευκολύνσεων 2, 3 και 4, εμφανίζουν δημιουργία 28.700 θέσεων απασχόλησης. Στη βάση αυτή, οι 554 ΚΕ που αναμένεται να δημιουργηθούν με εφαρμογή των Διευκολύνσεων 2, 3 και 4, εκτιμάται ότι θα συνεπάγονται τη δημιουργία περίπου 50.000 θέσεων απασχόλησης.

>ΘΕΣΗ ΠIΝΑΚΑ>

* (Δεν διατυπώνεται καμιά εκτίμηση ως προς τις δημιουργηθείσες θέσεις απασχόλησης από τη Διευκόλυνση 1)

Η μέση κοινή επιχείρηση που δημιουργείται με στήριξη του προγράμματος ECIP απασχολεί περίπου 80 άτομα. Το 92% των ΚΕ που ιδρύθηκαν απασχολούσε λιγότερα από 250 άτομα και συνεπώς μπορούν να καταταγούν στην κατηγορία των ΜΜΕ :

>ΘΕΣΗ ΠIΝΑΚΑ>

Βάσει της Διευκόλυνσης 4, πέραν της παρεχόμενης διαχειριστικής και τεχνικής βοήθειας, αναφέρεται ότι περισσότεροι από 4000 απασχολούμενοι συμμετείχαν ή συμμετέχουν ακόμη σε προγράμματα επαγγελματικής κατάρτισης, χρηματοδοτούμενα από το ECIP.

2.6. Άλλοι αναπτυξιακοί παράγοντες (περιβάλλον, μεταφορά τεχνολογίας)

Πριν εγκρίνει καθεμία δράση χωριστά, η Επιτροπή αξιολογεί την περιβαλλοντική επίπτωσή της και τους περιβαλλοντικούς κινδύνους καθεμιάς δράσης ECIP. Έτσι, για την έγκριση του 8% των δράσεων της Διευκόλυνσης 2, απαιτήθηκε να περιλαμβάνουν στη μελέτη σκοπιμότητάς τους μια περιβαλλοντική εκτίμηση, με σκοπό να διευκρινιστούν, να αντιμετωπισθούν και να μετριαστούν οι κίνδυνοι. Το 12% των δράσεων θεωρήθηκε ότι είχε δυνητικά σημαντική θετική επίπτωση για το περιβάλλον (όπως π.χ., μονάδα παραγωγής «καθαρότερων» μηχανών ντίζελ, πρόγραμμα αιολικής ενέργειας κ.λπ.). Το 80% των δράσεων θεωρήθηκε ότι έχουν αποδεκτές επιπτώσεις και επίπεδο κινδύνων για το περιβάλλον.

Το 95% των στηριζόμενων από το ECIP δράσεων, οι οποίες οδήγησαν στην ίδρυση κοινής επιχείρησης, εμφανίζουν θετικά στοιχεία μεταφοράς τεχνογνωσίας, επωφελούς και για τους δύο εταίρους της επιχείρησης. Όλες οι δράσεις ECIP περιλαμβάνουν κάποιου είδους ανταλλαγή τεχνολογίας και τεχνογνωσίας. Το 5% των εγκεκριμένων περιπτώσεων αφορούν έργα κατάλληλης τεχνολογίας, όπως μονάδες παραγωγής χειροτεχνημάτων ή τύπου χειροτεχνίας με τη χρήση τοπικών πόρων.

2.7. Aξιολόγηση και παρακολούθηση των δράσεων ECIP

Το ΕCIP είναι ένα αποκεντρωμένο πρόγραμμα χωρίς απευθείας συμβατική σχέση μεταξύ των τελικών δικαιούχων και του προσωπικού της Επιτροπής και με τυποποιημένες διαδικασίες υποβολής εκθέσεων σχετικά με τα εκτελούμενα από τους χρηματοδοτικούς οργανισμούς έργα. Όσον αφορά την αξιολόγηση των επιπτώσεων, η Επιτροπή επαφίεται στην υποβαλλόμενη στο πέρας της δράσης έκθεση, την αποκαλούμενη Τελική Έκθεση, την οποία κάθε δικαιούχος οφείλει να συντάξει και να παραδώσει μέσω του χρηματοδοτικού οργανισμού του και την οποία ο ΧΟ αξιολογεί διατυπώνοντας ταυτόχρονα τις παρατηρήσεις του, πριν προβεί στην τελευταία εκταμίευση προς το δικαιούχο.

Καθώς το μέσο ECIP ωριμάζει και καθώς ολοένα περισσότερες τελικές εκθέσεις ήταν διαθέσιμες εντός του 1997 και του 1998, η Επιτροπή ξεκίνησε ένα πρόγραμμα επιτόπιων επιθεωρήσεων από ανεξάρτητους συμβούλους (βλ. πιο κάτω Τμήμα 2.8). Περαιτέρω, η μελέτη ανεξάρτητης αξιολόγησης, που προβλέπεται στο άρθρο 10 παράγραφος 2 του κανονισμού ECIP, προβλέπει τη διενέργεια επιθεωρήσεων και τη σύνταξη ανεξάρτητων αναφορών για όλα τα αποτελέσματα αυτά.

Η ανεξάρτητη έκθεση αξιολόγησης του οίκου Deloitte & Touche ολοκληρώθηκε και υποβλήθηκε επισήμως στην Επιτροπή, το Συμβούλιο και το Ευρωπαϊκό Κοινοβούλιο στις αρχές του 2000 (βλ. Τμήμα 2.9 κατωτέρω).

2.8. Μελέτες επιθεώρησης έργων σε 8 χώρες ECIP

Η Επιτροπή ολοκλήρωσε ένα πρόγραμμα ενδελεχών επιτόπιων επιθεωρήσεων των έργων ECIP που υλοποιούνται σε οκτώ επιλέξιμες χώρες. Επελέγησαν οκτώ χώρες με σκοπό να υπάρξει αντιπροσωπευτικό δείγμα από όλες τις τέσσερις ηπείρους που αφορά το πρόγραμμα αυτό και για να αντιπροσωπεύουν ένα ευρύ φάσμα τύπων και επιπέδων ανάπτυξης. Οι χώρες αυτές: Χιλή, Κίνα, Ινδονησία, Ινδία, Μαρόκο, Μεξικό, Τυνησία και Νότιος Αφρική, αντιπροσωπεύουν περισσότερο από το ήμισυ όλων των δράσεων ECIP που έχουν ζητηθεί, εγκριθεί και υλοποιηθεί και, συνεπώς, ήδη αποτελούν ένα σημαντικό και αντιπροσωπευτικό δείγμα. Η συγγραφή υποχρεώσεων για τη διενέργεια των μελετών αυτών ήταν ίδια για όλες, κατά τρόπο που να εξασφαλίζεται η σύγκριση μεταξύ των χωρών, και να είναι δυνατή η ομαδοποίηση των προκυπτόντων αποτελεσμάτων ώστε αυτά να συγκριθούν με τους σκοπούς του κανονισμού ECIP.

Σύμφωνα με τις συνήθεις διαδικασίες προμηθειών της ΕΚ, με εφαρμογή της διαδικασίας συμβάσεως πλαισίου, συνήφθησαν συμβάσεις με οκτώ μεμονωμένους συμβούλους, για τις οκτώ μελέτες συνολικού κόστους 355.100 ευρώ (ήτοι, κατά μέσον όρο, 44.875 ευρώ για κάθε σύμβαση/μελέτη). Οι συμβάσεις αυτές χρηματοδοτήθηκαν από τον προϋπολογισμό ECIP, σύμφωνα με το άρθρο 10 του κανονισμού ECIP. Λαμβανομένου υπόψη ότι οι σύμβουλοι αυτοί επανεξέτασαν 1.132 μεμονωμένες εγκριθείσες δράσεις, η εργασία τους κόστισε 312 ευρώ ανά δράση - επρόκειτο δηλαδή για ελάχιστη δαπάνη. Επίσης, επισκέφθηκαν και είχαν συνεντεύξεις με πολλούς δικαιούχους ECIP, χρηματοδοτικούς οργανισμούς, κυβερνητικούς αξιωματούχους και εμπορικά επιμελητήρια. 93 από τις επιτυχείς επενδύσεις του ECIP σε κοινές επιχειρήσεις δέχθηκαν επισκέψεις των συμβούλων αυτών και παρείχαν λεπτομερείς ατομικές εκθέσεις σχετικά με αυτές τις 93 επενδύσεις, οι οποίες επιβεβαιώνουν τις γραπτές τελικές εκθέσεις που ευρίσκονται ήδη στην κατοχή της Επιτροπής. Σε 20 από αυτές τις επισκέψεις υλοποιούμενων έργων παρίσταντο υπάλληλοι της Επιτροπής, οι οποίοι διενήργησαν δειγματοληπτικό έλεγχο των εργασιών.

Συνεπώς, αυτές οι επιθεωρήσεις σε οκτώ χώρες χρησίμευσαν για την επαλήθευση και την επιβεβαίωση των επιτόπιων συνθηκών όσον αφορά πάνω από τα μισά αποτελέσματα οικονομικών επιπτώσεων του ECIP που αναφέρονται στην παρούσα έκθεση.

Όλα αυτά τα λεπτομερή επιτόπια πορίσματα τέθηκαν στη διάθεση των ανεξάρτητων εκτιμητών του οίκου Deloitte S.A. Οι μελέτες συγκεκριμένων χωρών και έργων, δεν αντικαθιστούν την επίσημη "Ανεξάρτητη αξιολόγηση" του ECIP που προβλέπεται στο άρθρο 10 παράγραφος 2 του κανονισμού και η οποία παρελήφθη τον Δεκέμβριο του 1999 (βλέπε επόμενο τμήμα).

2.9. Η ανεξάρτητη μελέτη αξιολόγησης

Ο κανονισμός 213/96 του Συμβουλίου, της 6.2.96 για το ECIP, προβλέπει στο άρθρο 10 παράγραφος 2 ότι η Επιτροπή θα διαβιβάσει στο Ευρωπαϊκό Κοινοβούλιο και το Συμβούλιο τα αποτελέσματα μιας ανεξάρτητης αξιολόγησης του μέσου και ότι η έκθεση αυτή πρέπει να επιτρέπει την αξιολόγηση της εφαρμογής των αρχών της ορθής χρηματοοικονομικής διαχείρισης και της οικονομίας και ανάλυση σχέσεων κόστους/οφέλους του μέσου.

Κατά συνέπεια, οι υπηρεσίες της Επιτροπής κίνησαν, τον Μάιο του 1998, τη διαδικασία διεθνούς διαγωνισμού για τη σύνταξη της εκθέσεως αυτής. Ο διαγωνισμός αυτός δημοσιεύθηκε τον Σεπτέμβριο του 1998, κατακυρώθηκε τον Δεκέμβριο και η σύμβαση υπογράφηκε το Φεβρουάριο του 1999 με την Deloitte S.A.

Η συγγραφή υποχρεώσεων της συμβάσεως για τη σύνταξη της εν λόγω μελέτης ορίζει ότι ο ανάδοχος οφείλει να περιγράψει και να εκτιμήσει τον βαθμό στον οποίο κάθε Διευκόλυνση του ECIP όπως και το μέσο αυτό συνολικά επέτυχαν τον στόχο τους από το 1988, όπως αυτός οριζόταν με τον κανονισμό ECIP και ειδικότερα όσον αφορά το σύνολο των επενδύσεων που προωθήθηκαν, τον αριθμό των κοινών επιχειρήσεων και των θέσεων απασχόλησης που δημιουργήθηκαν, καθώς και τις συμβολές στην ανάπτυξη, που απαριθμούνται στο άρθρο 6 παράγραφος 2 του κανονισμού ECIP, όσον αφορά τις χώρες ALAMEDSA.

Ο οίκος Deloitte κατέληγε στο ακόλουθο συμπέρασμα (απόσπασμα):

" Προτείνουμε να υποστηριχθεί η πρόσθετη αξία που προσφέρει το ECIP στις επικείμενες συζητήσεις για τις δραστηριότητες της ΕΕ με στόχο την ανάπτυξη του ιδιωτικού τομέα. Θα πρέπει να εξασφαλισθεί η συμπληρωματικότητα με πολυμερή και διμερή μέσα της ΕΕ. Η αποτελεσματική τοποθέτηση του ECIP θα εξαρτηθεί σε πάρα πολύ μεγάλο βαθμό από τον περιορισμό των διοικητικών προβλημάτων τα οποία παρεμποδίζουν τη λειτουργία του μέσου από το 1998.

Συμπεραίνουμε ότι το ECIP έχει σχεδόν μοναδική αξία για την Επιτροπή και την επιχειρηματική κοινότητα την οποία εξυπηρετεί και, κατά συνέπεια, θα πρέπει να διατηρηθεί. Ωστόσο, η διατήρησή του θα πρέπει να συνοδεύεται από σημαντικές τροποποιήσεις".

Οι οίκοι Deloitte & Touche υπέβαλαν στις αρχές του 2000 την πλήρη έκθεσή τους, η οποία και διαβιβάστηκε αμέσως στο Κοινοβούλιο και το Συμβούλιο. Επίσης, η έκθεση δημοσιεύθηκε τον Ιανουάριο του 2000 στο Διαδίκτυο, όπου το κοινό μπορεί να τη συμβουλευθεί, στη διεύθυνση http://www.europa.eu.int/comm/scr/evaluation/program/ medrep.htm.

Τρίτο Μέρος

3. ΟΙΚΟΝΟΜΙΚΗ ΔΙΑΧΕΙΡΙΣΗ

3.1. Χρηστή και αποτελεσματική οικονομική διαχείριση

Κατά το 1999 και στο πλαίσιο του προγράμματός της για τη χρηστή και αποτελεσματική διαχείριση (SEM 2000), η Επιτροπή εξακολούθησε να εφαρμόζει τα βασικά μέτρα ενίσχυσης του δυναμικού της στους τομείς της χρηματοοικονομικής διαχείρισης και του λογιστικού ελέγχου, όπως αυτά είχαν προταθεί το 1994 στο Συμβούλιο και το Κοινοβούλιο και είχαν εγκριθεί ως μέρος του νέου κανονισμού ECIP αριθ. 213/96 του Συμβουλίου της 29ης Ιανουαρίου 1996. Τα μέτρα αυτά ήταν:

- ανεξάρτητος οικονομικολογιστικός έλεγχος.

- μέτρα καταπολέμησης της απάτης. και

- μονάδες τεχνικής και χρηματοδοτικής βοήθειας

όπως προβλέπει το άρθρο 10 παράγραφοι 3 και 4 του κανονισμού ECIP.

Η διαχείριση του ECIP σχεδιάστηκε εξ αρχής με τέτοιον τρόπο, ώστε να είναι όσο το δυνατόν φιλικότερη προς τις επιχειρήσεις: ταχεία λήψη αποφάσεων, διαφάνεια, ευελιξία, ταχείες πληρωμές. Αυτή η προσέγγιση, χαρακτηριστική του ECIP, προσέφερε σε αυτό το μέσον μια καλή φήμη μεταξύ των χρηματοπιστωτικών ιδρυμάτων και κυριάρχησε μέχρι το 1996. Έκτοτε, η διαχείριση του ECIP κατέστη σταδιακά περισσότερο γραφειοκρατική και δύσκαμπτη, εξαιτίας τριών παραγόντων:

- το ECIP, καθώς είναι κατά βάση προσανατολισμένο στις μικρές και μεσαίες επιχειρήσεις, απαιτεί ιδιαίτερη "ένταση εργασίας", με αποτέλεσμα η γοργή αύξηση του αριθμού των έργων να προσκρούσει στο περιορισμένο προσωπικό που μπορεί να διαθέσει η Επιτροπή για τη διαχείρισή τους. Αυτή η ανεπάρκεια προσωπικού αποκαταστάθηκε σταδιακά, αλλά εν μέρει μόνον, με τη σύσταση Μονάδας Τεχνικής Βοήθειας (1997) και κατόπιν Μονάδας Χρηματοδοτικής Βοήθειας (1999).

- η ενίσχυση των χρηματοδοτικών διαδικασιών της Επιτροπής, μετά τις παρατηρήσεις του Ελεγκτικού Συνεδρίου, είχε ως συνέπεια αφενός καθυστερήσεις των διαδικασιών (λήψη αποφάσεων στην Επιτροπή με πλήρη γραπτή διαδικασία αντί της εξουσιοδότησης) και, αφετέρου, στον διαχωρισμό των τεχνικών καθηκόντων (ΓΔ ΙΒ) από τα χρηματοδοτικά καθήκοντα (Κοινή Υπηρεσία RELEX), ιδίως μετά το πρόγραμμα SEM 2000 (1996), παρά το γεγονός ότι δεν υπήρχε αρκετό ειδικευμένο προσωπικό κυρίως στον οικονομικό τομέα.

- μετά τη λήξη της περιόδου που προβλέπεται για τις επιστρεπτέες προκαταβολές (διευκόλυνση 2), η οποία στον κανονισμό ECIP ορίζεται σε 5 έτη, το αρμόδιο χρηματοπιστωτικό ίδρυμα οφείλει, σύμφωνα με τη σύμβαση που έχει συνάψει με την Επιτροπή, να ανακτήσει τα κεφάλαια για λογαριασμό της Επιτροπής. Επομένως, τέτοιου είδους ανακτήσεις κεφαλαίων είναι συνήθεις πλαίσιο των χρηματοδοτικών εργασιών του ECIP. Παρά ταύτα, αυτές οι λήξεις χρηματοδοτικών πράξεων και οι ανακτήσεις κεφαλαίων πρέπει να διεκπεραιώνονται με μεγάλη ακρίβεια και απαιτούν προσεκτική διοικητική εργασία, για την οποία το διαθέσιμο προσωπικό ήταν ανεπαρκές. Εντούτοις, μέχρι τα τέλη του 1999 είχε διενεργηθεί χρηματοοικονομικός έλεγχος για 1398 μεμονωμένες δράσεις.

Αυτές οι δυσχέρειες οδήγησαν τις υπηρεσίες της Επιτροπής στην απόφαση να αποδώσουν προτεραιότητα στις συσσωρευμένες καθυστερημένες πληρωμές, οι οποίες αντιμετωπίστηκαν σε μεγάλο βαθμό μέχρι τέλους του έτους 1999. Στο μεταξύ, παρά τις συνεχείς αιτήσεις χρηματοδοτήσεων, κατά το 1999 δεν ανελήφθησαν νέες δραστηριότητες στο πλαίσιο του ECIP. Οι υπηρεσίες της Επιτροπής αποφάσισαν ότι, κατά το 1999, προτεραιότητα όσον αφορά τις χρηματοδοτικές υπηρεσίες πρέπει να αποδοθεί αποκλειστικά στη χρηματοδοτική ολοκλήρωση και το κλείσιμο των υφιστάμενων συμβάσεων του ECIP και στην ανάκτηση των αχρησιμοποίητων και επιστραφέντων κεφαλαίων του ECIP. Δεν υπεγράφησαν ειδικές συμβάσεις για δράσεις που αποτέλεσαν αντικείμενο έγκρισης και ανάληψης υποχρεώσεων κατά το 1999.

3.2. Ανεξάρτητος οικονομολογιστικός έλεγχος

Στη διάρκεια του 1998 "...ο ανεξάρτητος οικονομολογιστικός έλεγχος των χρηματοδοτικών οργανισμών και των δικαιούχων οργανισμών της Διευκόλυνσης 1 όσον αφορά τα κεφάλαια του ECIP που έλαβαν." (άρθρο 10 παράγραφος 3 του κανονισμού 213/96 του ECIP) μέχρι τις 31.12.96 είχε ολοκληρωθεί, από την Coopers & Lybrand Reviseurs d'Entreprises (Belgium). Στη συνέχεια, το 1998 και μέσα στο 1999, η Price Waterhouse Coopers (διάδοχος της Coopers & Lybrand) υπέβαλε την επόμενη οικονομολογιστική κατάσταση των λογαριασμών του ECIP μέχρι της 31.12.1997. Η ανάθεση στης συμβάσεως στην Coopers & Lybrand (που τη διαδέχτηκε η Price Waterhouse Coopers) έγινε μετά από ανοικτό διεθνή διαγωνισμό, σύμφωνα με την οδηγία 92/50/EΚ του Συμβουλίου, της 18ης Ιουνίου 1992, σχετικά με το συντονισμό για την ανάθεση συμβάσεων δημοσίων υπηρεσιών. Η σύμβαση αυτή περιλαμβάνει τα ακόλουθα στοιχεία: (i) επισκέψεις και σύνταξη ειδικών οικονομολογιστικών εκθέσεων για τους λογαριασμούς του ECIP που τηρούνται από τους χρηματοδοτικούς οργανισμούς του ECIP και από τους δικαιούχους της Διευκόλυνσης 1, που είναι εγκατεστημένοι στην ΕΕ και στα κράτη ALAMEDSA, οι οποίες πραγματοποιήθηκαν και παραδόθηκαν. και (ii) συνολική έκθεση οικονομολογιστικού ελέγχου, η οποία υπεβλήθη. Έτσι, ολοκληρώθηκαν δύο ανεξάρτητοι οικονομολογιστικοί έλεγχοι των συμβατικών και λογιστικών εγγραφών που αφορούσαν πράξεις στο πλαίσιο του ECIP, ενώ ακόμη 1.398 λογαριασμοί μεμονωμένων δράσεων είχαν ελεγχθεί λογιστικά μέχρι τις 31.12.1999.

3.3. Μέτρα καταπολέμησης της απάτης

Όπως επιβάλλει το άρθρο 10 παράγραφος 3 του νέου κανονισμού ECIP, η Επιτροπή "... προέβλεψε ειδικές διατάξεις τόσο της συμφωνίας πλαισίου όσο και στις συγκεκριμένες χρηματοδοτικές συμφωνίες για μέτρα κατά της απάτης, και ιδίως μηχανισμό για την επιστροφή προκαταβολών που δεν κρίνονται δικαιολογημένες μετά τον εν λόγω έλεγχο", φροντίζοντας να περιληφθούν ισχυρές συμβατικές διατάξεις σε όλες τις συναπτόμενες συμβάσεις ECIP.

3.4. Μονάδες τεχνικής και χρηματοδοτικής βοήθειας

Όπως προβλέπει το άρθρο 10 παράγραφος 4 του κανονισμού ECIP (213/96), η Επιτροπή προκήρυξε το 1996 ανοικτό διεθνή διαγωνισμό (σύμφωνα με την οδηγία 92/50/EΚ του Συμβουλίου) και μετά από μία περαιτέρω πρόσκληση για την υποβολή προσφορών (σύμφωνα με το άρθρο 11 παράγραφος 3 της οδηγίας 92/50/EΚ του Συμβουλίου) υπέγραψε, τον Ιούλιο του 1997, σύμβαση με τον οίκο GOPA-Consultants (Γερμανία) συνολικού ύψους 1.167.920 ευρώ για την παροχή υπηρεσιών μονάδας τεχνικής βοήθειας επί 12μηνο,ήτοι από 1ης Αυγούστου 1997 έως την 1η Αυγούστου 1998. Με σκοπό να εξασφαλισθεί η συνέχεια στη διαχείριση του ECIP και μετά την διενέργεια ενός ακόμη ανοικτού διεθνούς διαγωνισμού, η σύμβαση αυτή συνεχίστηκε με την GOPA (Γερμανία) για διάστημα 6 μηνών, από 1ης Αυγούστου 1998 έως την 31η Ιανουαρίου 1999, για ποσό 787.434 ευρώ. Ακόμη, με βάση την εγκεκριμένη προσφορά που ισχύει μέχρι τις 31.7.2000, υπεγράφησαν κατά τα έτη 1999 και 2000 με τον οίκο GOPA και άλλες συμβάσεις για την παροχή υπηρεσιών μέχρι τις 31.7.2000, συνολικού ύψους 1.562.903 ευρώ. Από αυτές τις δαπάνες, ποσό 1.079.700 ευρώ καταλογίστηκε στον προϋπολογισμό του έτους 1999 και ποσό 483.203 ευρώ στον προϋπολογισμό του 2000. Η εν λόγω μονάδα τεχνικής βοήθειας θα διακόψει τη λειτουργία της στις 31.7.2000.

Ο ρόλος αυτής της μονάδας τεχνικής βοήθειας μπορεί να συνοψιστεί, κατά τρόπο μη διεξοδικό, ως εξής:

- Να ασχολείται με τα αιτήματα πληροφόρησης για το ECIP που διατυπώνονται από το κοινό, κατά κύριο λόγο με την αποστολή ενημερωτικού υλικού σχετικά με το ECIP

- Nα αξιολογεί και να διεκπεραιώνει αιτήματα για χρηματοδοτήσεις ECIP.

- Να παρακολουθεί και να χειρίζεται όλους τους φακέλους, επί συνεχούς βάσεως.

- Να τηρεί ακριβείς και ενημερωμένους φακέλους για όλες τις συναλλαγές ECIP - παρελθούσες, παρούσες και μέλλουσες.

- Να διατηρεί και να κρατεί ενήμερα μηχανογραφημένα αρχεία των πράξεων ECIP ώστε να εξασφαλίζεται η έγκαιρη διαθεσιμότητα των ακριβών διαχειριστικών πληροφοριών.

Τον Ιανουάριο του 1999 και προκειμένου να τηρήσει τις αρχές του προγράμματος για χρηστή και αποτελεσματική διαχείριση (SEM 2000), η Επιτροπή αποφάσισε να κατανείμει τα καθήκοντα της μονάδας τεχνικής βοήθειας σε α) μια τεχνική μονάδα (πάντοτε υπό τη διεύθυνση της GOPA, σύμφωνα με την αρχική ανάθεση) και β) σε μια χωριστή μονάδα χρηματοδοτικής βοήθειας υπό τη διεύθυνση της PB Auditores (Ισπανία), από 1ης Φεβρουαρίου 1999 και επίσης κατόπιν ανάθεσης με διεθνή διαγωνισμό. Έτσι, από 1ης Φεβρουαρίου 1999, ανέλαβε τα καθήκοντα της χρηματοδοτικής διαχείρισης η PB Auditores.

Σύμφωνα με το σχόλιο στο κονδύλιο Β7-872 του προϋπολογισμού 1999, με απόφαση της Επιτροπής της 29ης Ιανουαρίου 1999 χορηγήθηκε για την κάλυψη του συνολικού κόστους της τεχνικής βοήθειας το ποσό 1.590.000 ευρώ. Από αυτές τις πιστώσεις, ποσό 1.588.700 ευρώ αναλώθηκε κατά το έτος 1999 για τη χρηματοδότηση των κυριότερων συβάσεων του ίδιου έτους με τις μονάδες χρηματοδοτικής και τεχνικής βοήθειας, οι οποίες λειτουργούσαν μέχρι τις 31.12.1999 με πιστώσεις του 1999 και έκτοτε με πιστώσεις του 2000. με αυτόν τον τρόπο τηρήθηκε η αρχή της κατάρτισης του προϋπολογισμού σε ετήσια βάση.

Αυτές οι δύο μονάδες βοήθειας παρείχαν τις υπηρεσίες τους υπό τον έλεγχο των υπηρεσιών της Επιτροπής, οι οποίες διατηρούσαν το δικαίωμα ελέγχου και θεωρήσεως όσον αφορά όλες τις αποφάσεις χρηματοδοτήσεων, σύναψης συμβάσεων, αναλήψεων υποχρεώσεων και πληρωμών.

3.5. Δημοσιονομικές πιστώσεις και ανακτήσεις κεφαλαίων

Το 1999, οι δημοσιονομικές πιστώσεις για το ECIP, βάσει του κονδυλίου B7-872, είχαν ως εξής:

Ανάλωση του ECIP B7-8720

Δημοσιονομικές πιστώσεις 1999

>ΘΕΣΗ ΠIΝΑΚΑ>

(Οι αριθμοί με πλάγια στοιχεία αντιστοιχούν σε ποσά του κεφαλαίου Β0-40 (αποθεματικό).

Μεγάλο μέρος των κεφαλαίων ECIP είναι ανακτήσιμα, καθώς αποτελούν μερίσματα, δεδουλευμένους τόκους και επιστροφές κεφαλαίων και δανείων.

Εντάλματα εισπράξεως έχουν εκδοθεί για κεφάλαια ECIP ύψους 26.795.589,68 ευρώ.

Επιπλέον, οι υπηρεσίες της Επιτροπής υπολογίζουν ότι άλλα 62 εκατ. ευρώ παρακρατούνται για λογαριασμό της Επιτροπής στους λογαριασμούς ECIP των αντίστοιχων χρηματοδοτικών οργανισμών και αναμένεται ότι θα επιστραφούν μετά την ολοκλήρωση του επόμενου γύρου ανεξάρτητων λογιστικών ελέγχων.